title: Matinpäivä

text: Talvi-Mattia kutsuttiin myös Kakara-Matiksi, Varis-Matiksi tai Kevät-Matiksi. Nimitys Kakara-Matti tuli siitä, kun hevosen lantakokkareet kalisivat jääpalloina hevosmiesten jaloissa. Varis-Matti kertoo varisten vilkastuvasta elämästä. Kevät-Matti oli kevätkauden alkupäivä: ”Matti kevään tuopi.” Jos Matin päivänä pyrytti, lunta tuli vielä monta kertaa ennen kevättä. Matin sanottiin myös pudottavan kuuman kiven avantoon, josta sitten johtui alkava vesien lämpeneminen.


title: Matinpäivä

text: Talvi-Mattiin on liittynyt omituisia kieltoja. Jos tällöin kampasi tukkansa, se alkoi irrota. Jos ompeli, puri käärme kesällä. Mattina ei saanut päivällä maata, vaan oli oltava jalkeilla aamusta iltaan.


title: Rugbyn 1-divisioona

text: Rugbyn 1.-divisioona on rugby unionin toiseksi korkein sarjataso Suomessa. Kilpailun järjestää Suomen rugbyliitto.


title: Rugbyn 1-divisioona

text: 1-divisioonassa pelaa kaudella 2018 kuusi joukkuetta, joista neljä vahvinta pääsevät semifinaaleihin ottelemaan divisioonan finaalipaikasta. Finaalin voittanut nousee suoraan seuraavan vuoden Rugbyn SM-sarjaan. Kuudenneksi jäävä joukkue putoaa suoraan kolmannelle sarjatasolle 2-divisioonaan.


title: Rugbyn 1-divisioona

text: 1-divisioonassa mestaruussarjapaikasta kilpailevat 2018 kaudella:


title: Rugbyn 1-divisioona

text: Oulu rugby club voitti 1-divisioonan (Suomen cup) mestaruuden 29. syyskuuta 2012 kukistamalla edellisen vuoden mestarin Rauma Ice Pack finaalissa lukemin 19–17.


title: Rugbyn 1-divisioona

text: 1-divisioona pelattiin kaudella 2012 kolmen lohkon järjestelmällä. Joukkueita osallistui 13, joista neljä oli SM-sarjaseurojen kakkosjoukkueita.


title: Rugbyn 1-divisioona

text: Vaasa Wolves voitti 1-divisioonan (Suomen cup) mestaruuden 5. lokakuuta 2013 kaatamalla Porvoon Old Town Shamrocksin lukemin 33–5.


title: Rugbyn 1-divisioona

text: 1-divisioona pelattiin kaudella 2013 kahden lohkon järjestelmällä. Joukkueita osallistui 11.


title: Rugbyn 1-divisioona

text: Linna Rugby Club voitti 1.-divisioonan ja pääsi karsimaan noususta SM-liigaan kaudelle 2015. Ottelu pelattiin Porvoossa 27.9. SM-liigassa viimeiseksi jäänyttä Pori Bombersia vastaan. Linna voitti ottelun 28-8.


title: Rugbyn 1-divisioona

text: Kaudella 2014 sarjassa pelasivat Helsinki Rugby Club (II-joukkue), Helsinki Warriors (II-joukkue), Linna Rugby Club (Hämeenlinna), Oulu Rugby Club ja Karjalan Rugby (Joensuu). Divisioona pelattiin kaksinkertaisena sarjana ja sarjan voittaja karsii kauden päätteeksi liigapaikasta SM-liigassa viimeiseksi jääneen joukkueen kanssa.


title: Rugbyn 1-divisioona

text: Helsinki RC vei kehitysjoukkuellaan divisioona mestaruuden ja näin esti uusia seuroja nousemasta mestaruussarjaan. Mestaruussarja paikkansa luovuttanut Vaasa Wolves siirtyi divisioonaan ja jatkaa siellä vuoden 2016.


title: Rugbyn 1-divisioona

text: Vaasa Wolves voitti divisioona mestaruuden päihittämällä finaalissa WarriorsRC:n II-joukkueen. 2017 Sarjamuutoksen myötä Vaasa ei kuitenkaan olisi noussut Suomen mestarrussarjaan vaan olisi säilyttänyt paikkansa 1-divisoonassa. Wolvesit kuitenkin päättivät jättää mahdollisuuden, ja he siirtyivät automaattisesti miesten 2-divisioonan länsilohkoon.Elokuvaohjaaja Mika Ronkainen seurasi kuvausryhmineen OYUS Rugby (Oulu) -joukkuetta, sen jäseniä ja pelejä Rugbyn SM-sarjassa vuonna 2007. Materiaalista leikattu elokuva Freetime Machos tuli Suomessa teatterilevitykseen maaliskuussa 2010.


title: SK Sigma Olomouc

text: SK Sigma Olomouc on tšekkiläinen vuonna 1919 perustettu jalkapalloseura. Olomoucin kaupungissa pelaava SK Sigma on perinteinen Tšekin pääsarjaseura, joka pelaa tälläkin hetkellä Synot ligassa. Sigma Olomouc on pelannut nykyisessä pääsarjassa koko sen olemassaolon ajan lukuun ottamatta kausia 2014–2015 ja 2016–2017. SK Sigma on saavuttanut viidesti Tšekin liigan pronssisijan (viimeksi kaudella 2003-2004), sekä sijoittunut kerran toiseksi (1995-1996). Euro-otteluja seuralle on kertynyt 56 kappaletta. Kauden 1991-1992 UEFA Cupissa seura eteni aina neljännesfinaaleihin asti pudottamalla jatkosta mm. hampurilaisen HSV, pudoten kuitenkin jatkosta Real Madridia vastaan. SK Sigma on pudottanut jatkosta eurokentillä myös mm. turkkilaisen Fenerbaçen (1992-1993 UEFA Cup) ja saksalaisen Borussia Dortmundin (2004-2005 Intertoto Cup).


title: SK Sigma Olomouc

text: Seuran kotistadion on vuonna 1940 avattu Andrův stadion. Stadion on yleisökapasiteetiltaan 12 566 -paikkainen. Andrův stadion on toiminut useaan otteeseen Tšekin jalkapallomaajoukkueen ottelujen pelipaikkana.


title: Jacques Lataste

text: Jacques Lataste (7. kesäkuuta 1922 La Grand-Combe – 10. marraskuuta 2011) oli ranskalainen miekkailija ja olympiavoittaja.


title: Jacques Lataste

text: Lataste voitti floretin joukkuekilpailussa vuosina 1948–1953 kaksi olympia- ja MM-kultaa sekä kaksi MM-kisojen hopeamitalia. Hän sai lajista lisäksi olympiahopeaa vuonna 1956. Lataste oli floretin henkilökohtaisessa kilpailussa pronssilla vuosien 1950 ja 1955 MM-kilpailuissa, ja vuoden 1952 olympialaisissa hän sijoittui lajissa neljänneksi.


Perinnöllinen amyloidinen polyneuropatia on harvinainen sairaus, amyloidoosi, joka periytyy vallitsevasti autosomissa. Sitä aiheuttavat TTR-geenin mutaatiot. Sairauteen kuuluu etenevä sensorimotorinen ja autonominen neuropatia, joka puhkeaa aikuisiällä. Sairauden kansainvälinen esiintyvyys on tuntematon, mutta Japanissa sen arvioitiin olevan noin 1/1 000 000.


title: Perinnöllinen amyloidinen polyneuropatia

text: Keskeistä on neuropatian ja sisäelinkomplikaatioiden oireenmukainen hoito. Sairastuneet kuolevat keskimäärin 10,8 vuoden kuluttua oireilun alkamisesta. Kuolema voi olla äkillinen, ja siihen voivat johtaa myös infektiot tai kakeksia.


text: Koska TTR:iä valmistaa pääasiassa maksa, maksansiirtoja on käytetty perinnöllisen amyloidisen polyneuropatian kohdalla.


title: Niels Jensen

text: Niels Jensen (s. 7. kesäkuuta 1939 Kööpenhamina) on tanskalainen entinen purjehtija. Hänen seuransa oli gentoftelainen Hellerup Sejlklub. Jensen osallistui Méxicon olympialaisissa 1968 Flying Dutchman -luokkaan, jossa Tanskan joukkue sijoittui sijalle 16.


title: Kahden hengen disko

text: Kahden hengen disko on suomalaisen laulaja-lauluntekijä Jukka Takalon kolmas studioalbumi, joka julkaistiin 18. huhtikuuta 2012. Albumi julkaistiin CD-levynä, mutta melko yllättäen myös C-kasettina


title: Kahden hengen disko

text: Albumi debytoi Suomen virallisen listan sijalla 21.


title: Lorenz Nieberl

text: Lorenz Nieberl (7. kesäkuuta 1919 – 12. huhtikuuta 1968) oli saksalainen rattikelkkailija ja olympiavoittaja. Hänen seuransa oli garmischpartenkircheniläinen SC Riessersee.


title: Lorenz Nieberl

text: Niebert voitti kultamitalin sekä kahden että neljän miehen kelkasta MM-kisoissa 1951 ja toisti suorituksen vuoden 1952 olympialaisissa. Hän sai MM-kilpailuissa vuonna 1953 pronssia kahden miehen kisasta ja 1954 neljän miehen kelkoista. Nieberl kilpaili 36-vuotiaana Cortina d'Ampezzon olympialaisissa 1956, joissa hän sijoittui neljän miehen kisassa kuudenneksi ja kaksikossa yhdeksänneksi.


title: Lorenz Nieberl

text: Nieberlin vaimo Evi Lanig ja tämän veli Hans-Peter olivat alppihiihtäjiä.


title: Ksylatsiini

text: Ksylatsiini on lääke jota käytetään sedaatioon, anestesiaan, kivunlievitykseen ja lihasten rentouttamiseen suurilla eläimillä. Se on johdettu klonidiinista (CHClN).


title: Ksylatsiini

text: Eläinlääketieteessä ksylatsiinia käytetään yksin tai yhdessä ketamiinin kanssa nukutuslääkkeensä. Käytöstä ihmisillä ei varsinaisesti tiedetä, mutta väärinkäyttöä esiintyy.


title: Ksylatsiini

text: Ksylatsiinin kauppanimiä ovat:


title: Hans-Peter Lanig

text: Hans-Peter Lanig (s. 7. joulukuuta 1935 Bad Hindelang) on saksalainen entinen alppihiihtäjä ja olympiamitalisti.


title: Hans-Peter Lanig

text: Lanig sijoittui Cortina d'Ampezzon olympialaisissa 1956 syöksylaskussa viidenneksi ja suurpujottelussa seitsemänneksi. Vuoden 1960 kisoissa hän sai syöksyssä hopeamitalin, jonka lisäksi hän oli pujottelussa seitsemäs ja suurpujottelussa kolmastoista.


title: Hans-Peter Lanig

text: Hans-Peterin sisko Evi oli alppihiihtäjä ja tämän aviomies Lorenz Nieberl rattikelkkailija.


title: Evi Lanig

text: Evi Lanig (s. 24. lokakuuta 1933 Bad Hindelang) on saksalainen entinen alppihiihtäjä. Lanig osallistui Oslon olympialaisiin 1952, joissa hän sijoittui syöksylaskussa yhdeksänneksi ja suurpujottelussa neljänneksitoista.


title: Evi Lanig

text: Lanigin veli Hans-Peter oli alppihiihtäjä ja aviomies Lorenz Nieberl rattikelkkailija.


title: Speak Now: World Tour Live

text: Speak Now: World Tour Live on yhdysvaltalaisen laulaja Taylor Swiftin live-albumi ja musiikki-DVD vuodelta 2011.


title: Käärmeankeriaat

text: Käärmeankeriaat (Ophichthidae) on ankeriaskaloihin kuuluva heimo. Heimon lajeja tavataan kaikista lämpimistä valtameristä.


title: Käärmeankeriaat

text: Varhaisimmat käärmeankeriaiden heimoon kuuluvien lajien fossiilit on ajoitettu eoseenikaudelle. Heimo on lajimäärältään ankeriaskalojen lahkon suurin. Siihen kuuluu 52 sukua ja lähteestä riippuen 250–290 lajia. Käärmeankeriaiden heimo jaetaan Myrophinae-, johon kuuluu 11 sukua, ja Ophichthinae-alaheimoon, johon kuuluu 41 sukua.


title: Käärmeankeriaat

text: Käärmeankeriaslajit saavuttavat yleensä noin 50 cm:n pituuden, mutta suurimmat lajit voivat kasvaa 250 cm pitkiksi. Ruumis on pitkulainen ja käärmemäinen. Selkä- ja peräevät ovat pitkät, mutta eivät kaikilla lajeilla ulotu kapenevan pyrstön kärkeen asti. Osalla lajeista ei ole rintaeviä. Silmät ovat lajeista riippuen joko kookkaat tai pienet. Kuonon kärki on heimon lajeilla usein terävä ja sieraimet kaukana toisistaan ja ovat joskus putkimaiset. Väritykseltään "Myrophinae"- ja "Ophichthinae"-alalahkojen lajit eroavat toisistaan. "Myrophinae"-lajit ovat useimmiten yksivärisen tummia, kun taas "Ophichthinae"-alalahkoon kuuluvat käärmeankeriaat ovat värikkäitä ja ruumiissa on täpliä, raitoja tai laikkuja.


title: Käärmeankeriaat

text: Käärmeankeriaita tavataan Atlantin, Intian valtameren ja Tyynenmeren alueilta. Ne ovat pääasiassa mereisiä rannikkoseutujen lajeja, mutta eräitä käärmeankeriaita tavataan myös joista. Suurin osa elää alle 200 metrin syvyydessä, mutta niitä on tavattu myös yli 800 metrin syvyydestä. Useat käärmeankeriaslajeita elävät kaivautuneena pyrstöedellä hiekka- tai sorapohjaan, josta ne vaanivat ravintoaan pieniä kaloja ja äyriäisiä.


title: Rona Nishliu

text: Rona Nishliu (s. 25. elokuuta 1986, Titova Mitrovica, Jugoslavia) on kosovonalbanialainen laulaja-lauluntekijä sekä radiojuontaja.


title: Rona Nishliu

text: Albanian kansalaisuuden tammikuussa 2012 saanut Nishliu edusti ensimmäisenä kosovolaissyntyisenä Albaniaa vuoden 2012 Eurovision laulukilpailussa kappaleellaan "Suus". Hän selviytyi ensimmäisestä semifinaalista loppukilpailuun, jossa sijoittui viidenneksi.


title: Rona Nishliu

text: Nishliun sijoitus oli Albanian euroviisuhistorian paras suoritus, parantaen vuonna 2004 asetettua edellistä ennätystä kahdella pykälällä.


title: Graham Norton

text: Graham Norton (oikealta nimeltään Graham William Walker; s. 4. huhtikuuta 1963 Dublin) on irlantilainen keskusteluohjelmien juontaja, näyttelijä ja koomikko. Hän on isännöinut vuodesta 2007 lähtien Britannian yleisradioyhtiö BBC:llä omaa nimeään kantavaa "The Graham Norton Show" -keskusteluohjelmaa. Lisäksi Norton toimii kanavan euroviisukommentaattorina.


title: Graham Norton

text: Norton korvasi BBC:llä 35 vuotta Eurovision laulukilpailuja kommentoineen, huippusuositun Sir Terry Woganin vuonna 2009. Lisäksi Norton toimi nyttemmin jo lakkautettujen Eurovision tanssikilpailujen juontajana kahteen otteeseen, vuosina 2007 ja 2008.


title: Jäljet

text: Jäljet on laulaja-lauluntekijä Tommi Kaleniuksen Message Recordsilla tuotettu debyyttialbumi vuodelta 2007.


title: Jäljet

text: Kaikki kappaleet säveltänyt ja sanoittanut Tommi Kalenius sekä sovittanut Ville Riippa, ellei toisin mainittu.


title: Jared Spurgeon

text: Jared Spurgeon (s. 29. marraskuuta 1989 Edmonton, Alberta) on kanadalainen jääkiekkoilija, pelipaikaltaan puolustaja. Hän edustaa NHL-seura Minnesota Wildia.


title: Jared Spurgeon

text: Spurgeonin veli, Tyler Spurgeon, on myös ammattilaisjääkiekkoilija.


title: Jared Spurgeon

text: New York Islanders varasi WHL-junioriliigan mestarijoukkueessa Spokane Chiefsissä pelanneen Spurgeonin vuoden , kuudennella kierroksella. Spurgeon ei kuitenkaan solminut sopimusta Islandersin kanssa, ja varauksen rauettua hän sai ennen kautta 2010–2011 kutsun Minnesota Wildin harjoitusleirille.


title: Jared Spurgeon

text: Spurgeon teki Wildin kanssa kolmivuotisen tulokassopimuksen, ja aloitti ensimmäisen kautensa AHL-farmijoukkueessa Houston Aerosissa. Pelattuaan alkukaudesta 23 AHL-ottelua, hänet nostettiin ylös NHL-joukkueeseen, jossa on siitä lähtien myös pysynyt.


title: Ihminen on ihmisiä

text: Ihminen on ihmisiä on laulaja-lauluntekijä Tommi Kaleniuksen toinen sooloalbumi vuodelta 2011.


title: Ihminen on ihmisiä

text: Albumi nousi Suomen virallisen listan sijalle 36.


title: Martina Linder

text: Martina Linder (s. 1966 Helsinki) on suomalainen Circus Helsingin toiminnanjohtaja. hän on koulutukseltaan oikeustieteen kandidaatti.


title: Martina Linder

text: Linder perusti sirkuksen vuonna 2001. Se toimi aluksi Kulttuurikeskus Caisan tiloissa.


title: Martina Linder

text: Sirkus järjestää myös koulutusta ja leirejä.


title: Rantahämähäkki

text: Rantahämähäkki eli rantaraituli ("Dolomedes fimbriatus") on kiitohämähäkkien ("Pisauridae") heimoon kuuluva Euroopassa ja Aasiassa tavattava hämähäkkilaji. Se kuuluu Suomen suurimpiin hämähäkkilajeihin.


title: Rantahämähäkki

text: Koiraat ovat useimpien hämähäkkien tavoin pienempiä kuin naaraat. Naaraan ruumis voi olla jopa 22 mm pitkä, ja raajojen kanssa se yltää jopa 70 mm:n pituuteen asti. Rantahämähäkki on helppo tuntea paitsi koostaan, myös kontrastisesta värityksestään. Eläimen selkäpuolella on kaksi leveää vaaleankeltaista tai valkoista juovaa, jotka kulkevat tumman ruumiin sivuilla eturuumiin kärjestä takaruumiin kärkeen. Takaruumiissa on juovien välissä vaaleita pilkkuja, ja vatsapuolella on neljä vaaleaa pituusjuovaa.


title: Rantahämähäkki

text: Rantahämähäkkejä tavataan rannoilla ja aukeilla soilla, mutta nuoria yksilöitä myös kuivilla paikoilla jopa puissa ja pensaissa. Hämähäkkejä voi nähdä kulkevan vedessä vesimittarin tavoin pitkin veden pintakalvoa: hämähäkki käyttää hyödykseen veden pintajännitystä, joka antaa sille kyvyn kävellä veden päällä. Tämän lisäksi se voi myös sukeltaa veden alle tarpeen vaatiessa, ja tällöin ilman jäädessä loukkuun sen karvoihin, näyttää hämähäkki hopeiselta.


title: Rantahämähäkki

text: Rantahämähäkki ei kudo pyyntiverkkoa vaan liikkuu sammalikolla tai kasvillisuuden seassa etsien saalishyönteisiä hyvän näköaistinsa turvin. Usein hämähäkki saalistaa myös veden pintakalvolla pitäen etummaisia raajojaan ojennettuna vedenpinnalle. Näin se havaitsee saaliseläinten tuottamat värähtelyt. Vedessä rantahämähäkki saalistaa hyönteisten lisäksi sammakonpoikasia sekä pieniä kaloja. Ruokailu tapahtuu kasvillisuudessa vedenpinnan yläpuolella.


title: Rantahämähäkki

text: Koiras kosiskelee naarasta heiluttelemalla raajojaan sen edessä. Naaras kantaa munia pallomaisessa munakotelossa vatsapuolellaan ja pitelee siitä kiinni leuoillaan. Munakoteloa kantava naaras pitää yleensä kahta etummaista raajaparia yhdessä. Hieman ennen poikasten kuoriutumista naaras kutoo kasvillisuuden joukkoon seitistä telttamaisen verkon, jonka alle se asettaa munakotelon. Naaras vartioi verkkoa kunnes poikaset ovat hajaantuneet ympäristöön.


title: Circus Helsinki

text: Circus Helsinki on juristi Martina Linderin vuonna 2001 perustama sirkuskoulu. Se toimi aluksi Kulttuurikeskus Caisan tiloissa mutta nyt koululla on toimitilat Suvilahdessa. Circus Helsinki on Suomen suurin sirkuskoulu. Oppilaita on noin 900, joista noin 30 prosenttia on aikuisoppilaita. Sirkuskoulu järjestää normaalien opetustuntien lisäksi leirejä, sirkusesityksiä ja intensiivikursseja. Koulun esiintyvä ryhmä on menestynyt monilla festivaaleilla ja kilpailuissa Suomessa ja ulkomailla.


title: Səbinə Babayeva

text: Səbinə Babayeva (s. 2. joulukuuta 1979 Baku) on azerbaidžanilainen laulaja. Hän edusti maataan Eurovision laulukilpailussa 2012.


title: Səbinə Babayeva

text: Babayeva edusti Azerbaidžania vuoden 2012 Eurovision laulukilpailussa kappaleellaan ""When the Music Dies"". Hänet valittiin Azerbaidžanin edustajaksi vasta viidennellä yrityksellä, Babayevan osallistuttua maan karsintoihin jokaisena vuonna Azerbaidžanin liityttyä kilpailuun 2008.


title: Səbinə Babayeva

text: Azerbaidžanin edellisen vuoden voiton ansiosta Babayeva pääsi suoraan loppukilpailuun hänen kotikaupungissaan Bakussa järjestetyssä kilpailussa. Hänen lopulliseksi sijoituksekseen tuli lopulta neljäs, 150 pisteellä. Babayeva myös palkittiin ennen kilpailua lehdistön suosikkina.


title: Phillip Tobias

text: Phillip Vallentine Tobias (14. lokakuuta 1925 Durban, Etelä-Afrikan unioni – 7. kesäkuuta 2012 Johannesburg, Etelä-Afrikka) oli eteläafrikkalainen paleoantropologi ja Johannesburgissa sijaitsevan Witwatersrandin yliopiston professori emeritus. Hän teki uraauurtava työtä Etelä-Afrikan kuuluisilla hominidien fossiilien löytöpaikoilla, ja hän on maailman johtavia ihmisen evoluution asiantuntijoita.


title: Phillip Tobias

text: Tobias syntyi Durbanissa 1925. High schoolin jälkeen hän aloitti histologian ja fysiologian opiskelut Witwatersrandin yliopistossa. Hän valmistui 1946 ja teki väitöskirjansa 1953. Tobias oli 1955 biologisen antropologian tutkijatohtorina Duckworthin laboratoriossa. Hän jatkoi 1956 tutkijatohtorina Chicagon ja Michiganin yliopistossa. Tobiasin toinen väitöskirja Witwatersrandiin valmistui 1967.


title: Phillip Tobias

text: Urallaan Tobias teki paljon kaivauksia Etelä-Afrikan Sterkfonteinin luolilla. Lisäksi hän kaivoi muun muassa Olduvain rotkolla, Tansaniassa, mistä löysi 1964 Louis Leakeyn kanssa varhaisimpia "Homo habilisin" jäänteitä. Tobias oli ollut 1953 paljastamassa vuonna 1912 löydettyä Piltdownin ihmistä väärennökseksi. Tobias ilmoitti 1995 ryhmänsä löytäneen Sterkfonteinista lähes täydellisen hominidin luurangon, "Little Footin".


title: Phillip Tobias

text: Tobias jäi 1990 eläkkeelle Witwatersrandin yliopistosta. Hän oli toiminuta 1980–1982 lääketieteiden tiedekunnan dekaanina, ja vuonna 1994 hänestä tehtiin anatomian ja ihmisbiologian emeritusprofessori. Tobias oli vierailevana luennoitsijana useissa yliopistoissa ja julkaisi uransa aikana yli 1 130 kirjoitusta.


title: Phillip Tobias

text: Tobias kuoli 2012 sairastettuaan pitkään.


title: Sereno

text: Henrique Sereno Fonseca, pelaajanimeltään Sereno (s. 18. toukokuuta 1985 Elvas, Portugali), on portugalilainen jalkapalloilija, jonka pelipaikka on keskuspuolustaja. Hän on edustanut portugalilaista Portoa vuodesta 2010 lähtien.


title: Sereno

text: Sereno on edustanut miesten sarjoissa myös portugalilaisia O Elvasia (2003–2005), Vitóriaa (2005–2010) ja Famalicãoa (lainalla 2006), espanjalaista Real Valladolidia (2010) sekä saksalaista Kölniä (lainalla 2011–2012).


title: Black Masses

text: Black Masses on doom metal -yhtye Electric Wizardin seitsemäs studioalbumi, joka julkaistiin vuonna 2010.


title: Black Masses

text: Albumi ylsi Suomen virallisen listan sijalle 32.


title: Tarcísio Nascentes dos Santos

text: Tarcísio Nascentes dos Santos (s. 27. helmikuuta 1954 Niterói) on brasilialainen roomalaiskatolinen piispa. Hänet vihittiin papiksi Niteróin arkkihiippakuntaan 8. joulukuuta 1978 ja nimitettiin Divinópolisin hiippakunnan johtoon 11. helmikuuta 2009. Piispaksi vihkiminen seurasi 18. huhtikuuta. Pääkonsekraattorina toimi Alano Maria Pena, jota avustivat José Belvino do Nascimento ja Rafael Llano Cifuentes.


title: Pedro Brito Guimarães

text: Pedro Brito Guimarães (s. 22. helmikuuta 1954) on brasilialainen roomalaiskatolinen arkkipiispa. Hänet vihittiin papiksi 26. tammikuuta 1986 ja nimitettiin São Raimundo Nonaton hiippakunnan johtoon 17. heinäkuuta 2002. Piispaksi vihkiminen seurasi 14. syyskuuta. Pääkonsekraattorina toimi Augusto Alves da Rocha, jota avustivat Celso José Pinto da Silva ja Cândido Lorenzo González.


title: Pedro Brito Guimarães

text: 20. lokakuuta 2010 Brito Guimarães sai nimityksen Palmasin arkkipiispaksi, jonka virkaan hänet asetettiin 17. joulukuuta.


title: Hugo Ventura

text: Hugo Ventura Ferreira Moura Guedes (s. 14. tammikuuta 1988 Vila Nova de Gaia, Portugali) on portugalilainen jalkapallomaalivahti. Hän edustaa Portoa.


title: Hugo Ventura

text: Ventura on Porton oma kasvatti, joka liittyi seuran juniorijoukkueeseen vuonna 2001 ja aloitti seurassa ammattilaisuransa vuonna 2007. Hän on edustanut Porton lisäksi lainasopimuksilla Olhanensea (2009–2010, 2011–2012) ja Portimonensea (2010–2011).


title: Hugo Ventura

text: Ventura on edustanut Portugalin alle 19- ja alle 21-vuotiaiden maajoukkueita.


title: William Donne

text: William Stephens Donne (2. huhtikuuta 1876 Wincanton, Somerset – 24. maaliskuuta 1934 Castle Cary, Somerset) oli brittiläinen kriketinpelaaja ja myöhemmin Rugby Football Unionin puheenjohtaja.


title: William Donne

text: Donne kilpaili vuoden 1900 kesäolympialaisissa Pariisissa, kultaa voittaneessa Castle Caryn "Devon & Somerset Wanderers" -joukkueessa. Donne löi joukkueessa numerolla 8. Hän löi kaksivuoroparisessa ottelussa juoksuja yhteensä 6, kaikki ensimmäisessä sisävuorossa. Toisessa hän ei päässyt lyömään ollenkaan.


title: William Donne

text: Donne toimi kapteenina Somersetin kevyessä jalkaväessä ensimmäisen maailmansodan aikana. Hän edusti Somersetia Rugby Football Unioninissa vuodesta 1902, ja oli organisaation puheenjohtaja 1924-1925.


title: Avraám Papadópoulos

text: Avraám Papadópoulos (, s. 3. joulukuuta 1984 Melbourne, Australia) on kreikkalainen jalkapalloilija, pelipaikaltaan keskuspuolustaja. Hän edustaa Kreikan Superliigassa pelaavaa Olympiakosta.


title: Alano Maria Pena

text: Alano Maria Pena (s. 7. lokakuuta 1935 Rio de Janeiro) on brasilialainen roomalaiskatolinen arkkipiispa. Hänestä tuli dominikaani 8. maaliskuuta 1956, ja hän sai pappisvihkimyksensä 28. lokakuuta 1961. Hänet nimitettiin Belém do Parán arkkihiippakunnan vihkipiispaksi ja Vardimissan titulaaripiispaksi 7. huhtikuuta 1975. Piispaksi vihkiminen seurasi 25. toukokuuta. Pääkonsekraattorina toimi Alberto Gaudêncio Ramos, jota avustivat Alain Marie Hubert Antoine Jean Roland du Noday ja Estêvão Cardoso de Avellar.


title: Alano Maria Pena

text: Pena sai 14. heinäkuuta 1976 nimityksen Marabán koadjuuttoriprelaatiksi, ja 10. marraskuuta 1976 hänestä tuli sen prelaatti. Hän oli Vardimissan titulaaripiispana, kunnes erosi 26. toukokuuta 1978. 4. joulukuuta 1979 hänet nimitettiin Marabán, 11. heinäkuuta 1985 Itapevan ja 24. marraskuuta 1993 Nova Friburgon piispaksi.


title: Alano Maria Pena

text: 24. syyskuuta 2003 Pena sai nimityksen Niteróin arkkipiispaksi, jonka virkaan hänet asetettiin 23. marraskuuta ja jossa hän toimi, kunnes jäi eläkkeelle 30. marraskuuta 2011.


title: Benny Davis

text: Benny Davis (21. elokuuta 1895 New York – 20. joulukuuta 1979 Miami) oli yhdysvaltalainen vaudeville-esiintyjä ja populaarimusiikin sanoittaja.


title: Benny Davis

text: Davis esiintyi vaudevillessa teini-ikäisestä lähtien ja aloitti uransa laulunkirjoittajana soittaessaan vaudeville-laulaja Blossom Seeleyn taustamuusikkona. Hänen ensimmäinen hittinsä oli Con Conradin ja J. Russel Robinsonin säveltämä ”Margie” vuonna 1920. Davisin uran menestynein sanoitus oli vuoden 1926 ”Baby Face”, jonka sävelsi Harry Akst. Davis kirjoitti musiikkia Broadway-näytelmiin "Artists and Models of 1927" ja "Sons o' Guns" (1929). Hänen uransa jatkui 1930-luvun puoliväliin asti.


title: Benny Davis

text: Davis valittiin Songwriters Hall of Fameen vuonna 1975. Hän kuoli Miamissa vuonna 1979.


title: Kóstas Fortoúnis

text: Konstantínos ”Kóstas” Fortoúnis (, s. 16. lokakuuta 1992 Tríkala, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa 1. FC Kaiserslauternia.


title: Markku Oksanen

text: Markku Oksanen (s. 1966) on suomalainen ympäristöfilosofi ja kirjailija. Oksanen on koulutukseltaan valtiotieteiden tohtori ja erikoistunut ympäristöfilosofiaan, yhteiskuntafilosofiaan, etikkaan ja bioetiikkaan. Hän toimii Turun yliopistossa akatemiatutkijana ja dosenttina ympäristöfilosofiassa.


title: Markku Oksanen

text: Oksanen on toimittanut, julkaissut ja opettanut ympäristöfilosofiaa laajalti. Oksasen ja Marjo Rauhala-Hayesin toimittama vuonna 1997 ilmestynyt "" oli ensimmäinen kattava suomenkielinen ympäristöfilosofian kokoomajulkaisu.


title: Ioánnis Fetfatzídis

text: Ioánnis Fetfatzídis (, s. 21. joulukuuta 1990 Dráma, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa Olympiakosta.


title: Giórgos Fotákis

text: Geórgios ”Giórgos” Fotákis (, s. 29. lokakuuta 1981 Kalamáta, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa PAOKia.


title: John Symes

text: John Symes (11. tammikuuta 1879 Crediton, Devon – 21. syyskuuta 1942 Newton Abbot, Devon) oli brittiläinen kriketinpelaaja ja olympiavoittaja.


title: John Symes

text: Symes kilpaili vuoden 1900 kesäolympialaisissa Pariisissa, kultaa voittaneessa Castle Caryn "Devon & Somerset Wanderers" -joukkueessa. Donne toimi joukkueen avauslyöjänä kummassakin sisävuorossa lyöden vaatimattomat 16 juoksua. Hän kuitenkin kaukonäköisesti vei kotiin omin käsin kirjoittamansa ottelun tuloskortin, ja tämä arvokas historiallinen dokumentti on ainoa olympialaisten ainoasta kriketti ottelusta oleva yksityiskohtainen muistiinpano.


title: Grigóris Mákos

text: Grigóris Mákos (, s. 18. tammikuuta 1987 Ateena, Kreikka) on kreikkalainen jalkapalloilija, pelipaikaltaan keskikenttäpelaaja. Hän edustaa Kreikan Superliigassa pelaavaa AEK Ateenaa.


title: Porto Viro

text: Porto Viro tai Taglio di Porto on kunta Rovigon maakunnassa Italiassa. Se sijaitsee noin 45 kilometriä Venetsiasta etelään. Kaupungin asukasluku oli 41 209 kesäkuun 2016 lopussa.


title: Porto Viro

text: Lentopalloilija Vigor Bovolenta syntyi kunnassa.


title: Giánnis Maniátis

text: Ioánnis ”Giánnis” Maniátis (, s. 12. lokakuuta 1986 Livadeiá, Kreikka) on kreikkalainen jalkapalloilija, pelipaikaltaan puolustaja. Hän edustaa Kreikan Superliigassa pelaavaa Olympiakosia.


title: Giórgos Tzavéllas

text: Geórgios ”Giórgos” Tzavéllas (, s. 26. marraskuuta 1987 Ateena, Kreikka) on kreikkalainen jalkapalloilija, pelipaikaltaan laitapuolustaja. Hän edustaa Ranskan Ligue 2:ssa pelaavaa AS Monacoa.


title: Heinz Josef Algermissen

text: Heinz Josef Algermissen (s. 15. helmikuuta 1943 Hermeskeil) on saksalainen roomalaiskatolinen piispa. Hänet vihki papiksi Paderbornin arkkihiippakuntaan Lorenz Jäger 19. heinäkuuta 1969. Hänet nimitettiin sen vihkipiispaksi ja Labicumin titulaaripiispaksi 23. heinäkuuta 1996. Piispaksi vihkiminen seurasi 21. syyskuuta. Pääkonsekraattorina toimi Johannes Joachim Degenhardt, jota avustivat Hans Leo Drewes ja Paul Consbruch.


title: Heinz Josef Algermissen

text: Algermissen sai 20. kesäkuuta 2001 nimityksen Fuldan piispaksi, jonka virkaan hänet asetettiin 23. syyskuuta.


title: Montagu Toller

text: Montagu Henry Toller (2. helmikuuta 1871 Barnstaple, Devon – 5. elokuuta 1948 Meon Beach, Titchfield, Hampshire) oli brittiläinen kriketinpelaaja ja olympiavoittaja.


title: Montagu Toller

text: Toller kilpaili vuoden 1900 kesäolympialaisissa Pariisissa, kultaa voittaneessa Castle Caryn "Devon & Somerset Wanderers" -joukkueessa.


title: Montagu Toller

text: Montague Toller kuului Blundell Schoolin joukkueisiin rugbyssa ja kriketissä ja hänen kuusi otteluaan Somersetissä vuonna 1897 teki hänestä kokeneimman pelaajan olympiajoukkueessa. Nopeasyöttöinen Toller teki seitsemän paloa ja antoi vain yhdeksän juoksua olympiaottelun toisessa sisävuorossa. Tämä oli paras henkilökohtainen suoritus Pariisin krikettiottelussa.


title: Stélios Malezás

text: Stélios Malezás (, s. 11. maaliskuuta 1985 Kateríni, Kreikka) on kreikkalainen jalkapalloilija, pelipaikaltaan keskuspuolustaja. Hän edustaa Kreikan Superliigassa pelaavaa PAOKia.


title: Raúl Gómez González

text: Raúl Gómez González (s. 17. helmikuuta 1954) on meksikolainen roomalaiskatolinen piispa. Hänet vihittiin papiksi San Juan de los Lagosin hiippakuntaan 23. huhtikuuta 1983 ja nimitettiin Tenancingon hiippakunnan johtoon 26. marraskuuta 2009. Piispaksi konsekroinnin suoritti 25. tammikuuta 2010 Christophe Pierre, jota avustivat Norberto Rivera Carrera ja José Francisco Robles Ortega.


title: David Randall-MacIver

text: David Randall-MacIver (31. lokakuuta 1873 Lontoo – 1947) oli brittiläis-yhdysvaltalainen arkeologi ja antropologi, joka tuli tunnetuksi Suur-Zimbabwen yhdistämisestä šoniin.


title: David Randall-MacIver

text:
Randall-MacIver sai koulutuksensa Oxfordin yliopistosta ja aloitti kaivausuransa 1899 Egyptin Abydosista William Flinders Petrien johtamilla kaivauksilla. Randall-MacIver löysi kaivauksissa Senusret III:n kuolintemppelin. Hän muutti 1905 Yhdysvaltoihin, kun hänet nimettiin Penn-museon egyptologian kuraattoriksi.
Randall-MacIver teki 1905–1906 kaivauksia nykyisessä Zimbabwessa Suur-Zimbabwessa, Khamissa ja Nyangassa. Hän kirjoitti teoksessa "Medieval Rhodesia" (1906), että Zimbabwen rauniot olivat afrikkalaiset ja noin 1300-luvulta. Tuohon asti niiden ajateltiin olleen kadonneen valkoihoisten perustaman yhteiskunnan rakentamia.


title: David Randall-MacIver

text: Penn-museosta tuli Randall-MacIverin aikana tunnettu egyptologisesta tutkimuksestaan. Hän johti 1906–1907 museon ensimmäisiä kaivauksia Egyptissä. Vuodet 1907–1910 Randall-MacIver keskittyi erityisesti Ala-Nubian alueeseen, jota oli tuolloin vielä melko vähän tutkittu. Hän erosi 1910 kuraattorin paikalta ajauduttuaan erimielisyyksiin museon johtajan George Byron Gordonin kanssa.


title: David Randall-MacIver

text: Randall-Maciver oli 1911–1914 Yhdysvaltain maantieteellisen seuran kirjastonhoitajana. Ensimmäisessä maailmansodassa hän palveli tiedustelu-upseerina ja muutti 1921 Roomaan keskittyäkseen Italian ja erityisesti etruskien arkeologiaan. Randall-Maciver julkaisi aiheesta teokset "Villanovans and Early Etruscans" (1924), "The Iron Age in Italy" (1927) ja "Italy Before the Romans" (1928). Toisessa maailmansodassa hän avusti Yhdysvaltain sotaministeriötä pelastamaan Italian kulttuurimonumentteja. Randall-Maciver kuoli 74-vuotiaana vuonna 1947.


title: Michael Silberbauer

text: Michael Silberbauer (s. 7. heinäkuuta 1981 Støvring, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Sveitsin Axpo Super Leaguen Young Boysia.


title: Nicklas Pedersen

text: Nicklas Pedersen (s. 10. lokakuuta 1987 Køge, Tanska) on tanskalainen jalkapalloilija, pelipaikaltaan hyökkääjä. Hän edustaa Alankomaiden Eredivisien FC Groningenia.


title: Lasse Schøne

text: Lasse Schøne (s. 27. toukokuuta 1986 Glostrup, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Alankomaiden Eredivisien Ajaxia. Hän on pelannut Tanskan maajoukkueessa 39 ottelua ja tehnyt niissä kolme maalia vuosina 2009–2018.


title: Niki Zimling

text: Niki Zimling (s. 19. huhtikuuta 1985 Tårnby, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Belgian Jupiler Pro Leaguen Club Bruggea.


title: David Lafata

text: David Lafata (s. 18. syyskuuta 1981 České Budějovice, Tšekkoslovakia) on tšekkiläinen jalkapalloilija, pelipaikaltaan hyökkääjä. Hän on seuratasolla kotimaansa lisäksi pelannut Kreikassa ja Itävallassa.


title: David Lafata

text: Lafata on pelannut Tšekin maajoukkueessa 41 ottelua ja tehnyt niissä yhdeksän maalia vuosina 2005–2016.


title: Tomáš Pekhart

text: Tomáš Pekhart (s. 26. toukokuuta 1989 Sušice, Tšekkoslovakia) on tšekkiläinen jalkapalloilija, pelipaikaltaan hyökkääjä. Hän edustaa Saksan Bundesliigan 1. FC Nürnbergiä.


title: Petr Jiráček

text: Petr Jiráček (s. 2. maaliskuuta 1986 Tuchořice, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän edustaa Saksan Bundesliigan VfL Wolfsburgia.


title: Roman Hubník

text: Roman Hubník (s. 6. kesäkuuta 1984 Vsetín, Tšekkoslovakia) on tšekkiläinen jalkapalloilija, pelipaikaltaan keskuspuolustaja. Hän edustaa Saksan Bundesliigan Hertha BSC:ta.


title: Tavauskilpailu

text: Tavauskilpailu ( ’tavauskokoontuminen’) on tapahtuma, jossa kilpailijat, yleensä lapset, vuorotellen tavaavat heille lausuttuja yksittäisiä sanoja kirjain kirjaimelta. Kilpailijat saavat ennen vastaustaan esittää lausujalle tarkentavia kysymyksiä esimerkiksi sanan merkityksestä ja alkuperästä. Väärin tavattu sana johtaa vaativimmilla tasoilla heti kilpailusta karsiutumiseen, paitsi jos kaikki jäljellä olevat kilpailijat epäonnistuvat saman kierroksen aikana. Jos vain yksi jäljellä olevista kilpailijoista onnistuu, hänen pitää tavata vielä yksi lisäsana eli mahdollinen voittosana. Jos hän epäonnistuu tässä, kukaan ei karsiudu vaan kilpailu jatkuu, kunnes joku osaa tavata voittosanansa virheettömästi.


title: Tavauskilpailu

text: Toisin kuin suomenkielisen nimityksen perusteella voisi ajatella, tavauskilpailussa ei kiinnitetä huomiota sanojen tavurakenteeseen vaan pelkästään kirjoitusasuun. Tällaisia kilpailuja voidaan pitää mielekkäinä lähinnä silloin, kun kirjoitusasu ei suoraan vastaa ääntämystä. Tavauskilpailut ovat kansallisesti arvostettu perinne erityisesti Yhdysvalloissa, josta ne ovat jossain määrin levinneet muihinkin englanninkielisiin maihin ja yhteisöihin.


title: Tavauskilpailu

text: Englanninkielisten tavauskilpailujen juuret juontuvat 1500-luvulle. Tuohon aikaan englannissa tavaaminen, "spelling", vielä ymmärrettiin ensisijaisesti sanojen tavurakenteen jäsentämiseksi, joka edisti lukemisen opettelua (samaan tapaan kuin muun muassa suomessa nykyään). Vuonna 1596 Edmund Coote esitti pedagogisen mallin, jossa oppilasta johdateltiin pohtimaan englannin ääntämyksen, tavurakenteen ja oikeinkirjoituksen suhdetta pyytämällä tätä luettelemaan sanan kirjoitusasussa esiintyvät kirjaimet.


title: Tavauskilpailu

text: Cooten opetusmenetelmää muokkasi vuonna 1751 Benjamin Franklin painottaen oikeinkirjoitusta lukemaan opettelemisen sijasta. Franklin lisäsi menetelmään myös kilpailullisen ulottuvuuden, jonka myötä parhaille oppilaille alettiin jakaa palkintoja. 1700-luvun jälkimmäisen puoliskon aikana tavauskilpailut vakiintuivat keskeiseksi osaksi lukemisen ja oikeinkirjoituksen opetusta amerikkalaisissa ja erityisesti yhdysvaltalaisissa kouluissa. Samaan aikaan englannin "spelling" alkoi vähitellen tarkoittaa nimenomaan oikeinkirjoitusta tai sanaan sisältyvien kirjainten luettelemista, joka käytännössä sivuuttaa tavurakenteen ja saattaa siksi vaikuttaa itsetarkoitukselliselta.


title: Tavauskilpailu

text: Tavauskilpailut olivat 1800-luvulla suosittua ajanvietettä koulujen ulkopuolellakin. Ne eivät vaatineet suuria valmisteluja, sillä säännöt olivat yksinkertaiset ja kilpailijat pystyivät sopivaan lähdeteokseen nojautuen tuomaroimaan toisiaan. Perusteokseksi muodostui Noah Websterin vuonna 1783 julkaisema tavausoppikirja, joka vielä painotti sanojen tavurakennetta lukemisen ja kirjoittamisen perustana. Muutama vuosi Yhdysvaltain itsenäistymisen jälkeen ilmestyneellä kirjalla oli toisaalta myös kansallismielinen tarkoitus: amerikkalaisille lapsille piti tarjota amerikkalainen oppikirja ja kehittää yhtenäinen amerikanenglannin oikeinkirjoitussäännöstö ja ääntämysmalli.


title: Tavauskilpailu

text: Innostus tavauskilpailuihin vapaamuotoisena ajanvietteenä laantui 1800-luvun lopulla, ja 1900-luvulla kilpailujen muodollinen rakenne vakiintui. Koulujen lisäksi tavauskilpailuja järjestivät etenkin paikalliset sanomalehdet. Kansallisen tason tavauskilpailujen lasketaan alkaneen vuonna 1925, kun eräs kentuckylainen sanomalehti järjesti ensin osavaltionlaajuisen kilpailun ja kutsui sitten muiden osavaltioiden sanomalehtiä lähettämään edustajansa kilpailemaan Kentuckyn edustajia vastaan. Edustus ei välttämättä ollut koko maan kattavaa, mutta loppukilpailu sentään järjestettiin pääkaupungissa Washingtonissa. Karsintoihin osallistui kaikkiaan kaksi miljoonaa kilpailijaa, ja lopulta voiton vei 11-vuotias kentuckylainen Frank Neuhauser tavaamalla virheettömästi voittosanan "gladiolus" ’miekkalilja’.


title: Tavauskilpailu

text: Karsintakilpailut ovat yhä paljolti paikallisten toimijoiden järjestämiä, mutta valtakunnallisella tasolla kilpailua on vuodesta 1941 alkaen tukenut Scrippsin mediayhtiö. Nykyään nimellä "Scripps National Spelling Bee" järjestettävä kansallinen kilpailu on saavuttanut virallisen aseman, ja sen suosio on merkittävästi kasvanut etenkin kun loppukilpailua on 2000-luvulle tultaessa ruvettu esittämään valtakunnallisilla televisiokanavilla. Yhdysvaltojen lisäksi kilpailuun voi osallistua muissa englanninkielisissä maissa järjestettävien karsintojen kautta, mutta kaikkien kilpailijoiden on mukauduttava amerikanenglannin oikeinkirjoitussääntöihin. Vuoden 2012 tavauskilpailun esikarsintoihin osallistui 11 miljoonaa koululaista, joista suurin osa oli 13–14-vuotiaita. Loppukilpailun viimeisessä vaiheessa oli mukana yhdeksän kilpailijaa.


title: Tavauskilpailu

text: Tavauskilpailuja on arvosteltu pedagogisesti epätarkoituksenmukaisiksi. Vaikka Scrippsin kilpailun järjestäjät tarjoavat vinkkejä siitä, miten kilpailuun voi valmistautua, kilpailu ei sinänsä ole sitoutunut mihinkään erityisiin kasvatuksellisiin menetelmiin tai tavoitteisiin. Päämääränä ei ole lukemaan opetteleminen, kuten Cooten opetusmallissa, eikä varsinaisesti enää oikeinkirjoituskaan, vaan päällimmäiseksi tavoitteeksi on muodostunut kilpailun voitto ja televisiojulkisuus. Kilpailijoiden osaamistason noustessa myös kysymyksiä on jouduttu vaikeuttamaan, ja etenkin loppukilpailijoiden edellytetään nykyään selviävän hyvin erikoisista sitaattilainoista, joiden asemaa sinänsäkin mutkikkaassa englannin oikeinkirjoituksessa on vaikea hahmottaa. Toisaalta nimenomaan Scrippsin kilpailua on kiitettykin siitä, että viime kädessä menestymiseen ei riitä sanojen mekaaninen pänttääminen. Sen sijaan kilpailijat joutuvat pohtimaan ja erittelemään sanojen rakennetta ja alkuperää, sillä heidän pitäisi kyetä ymmärtämään, miksi muista kielistä lainautuneet sanat kirjoitetaan niin kuin ne kirjoitetaan.


title: Tavauskilpailu

text: Tavauskilpailujen muunnelmina voidaan pitää esimerkiksi ranskankielisissä maissa järjestettäviä sanelukilpailuja, joissa kilpailijoiden pitää kirjoittaa sanelun mukaan kokonainen tekstikatkelma ja arvostelussa huomiota kiinnitetään kirjoitusasun lisäksi laajemmin kielioppiin. Kiinan kielessä puolestaan kilpaillaan siitä, kuka löytää lausuttua sanaa vastaavan kirjoitusmerkin nopeimmin sanakirjasta.


title: Homolka

text: Homolka on muun muassa seuraavien henkilöiden sukunimi:


title: Sebastian Waheeb

text: Sebastian Waheeb (s. 1983) on suomalainen urheilutoimittaja ja selostaja, joka työskentelee Nelonen Prolla jääkiekkoselostajana ja tuottajana. Hän työskenteli ennen MTV3:n ja Canal+:n palveluksessa. Waheeb selosti jääkiekon MM-kisoja vuosina 2012 ja 2013 Canal+:lla. Hän toimi usean vuoden ajan urheilutoimittajana MTV3:n Tulosruudussa.


title: Sebastian Waheeb

text: Waheeb oli aiemmin oululaisen paikallisradio Radio Megan juontaja ja selostaja. Hän selosti AC Oulun jalkapallo-otteluita ja Oulun Lipon pesäpallo-otteluita, sekä oli toimittajana Oulun Kärppien otteluissa.


title: Mullinkosken silta

text: Mullinkosken silta Haminassa on ensimmäinen Pohjoismaihin rakennettu jännitetty betonisilta. Hyötyleveydeltään 9,9-metrinen ja kokonaispituudeltaan 26,4-metrinen palkkisilta on valmistunut vuonna 1950. Se ylittää Salmenvirran Mullinkosken kohdalla. Silta on museosilta. Se sijaitsee entisen Vehkalahden kunnan ja silloisen Haminan kaupungin rajalla, Haminan ja Husulan välisellä seututiellä 371.


title: Mullinkosken silta

text: Ensimmäinen patentti betonirakenteiden jännittämismenetelmälle myönnettiin vuonna 1928. Patentin saaja, ranskalainen , oli aloittanut selvitystyönsä jo 1910-luvulla. 1940-luvulla hän teki ensimmäiset siltasuunnitelmat, joiden mukaisesti rakennettiin kuusi siltaa Marne-joen yli vuosina 1945–1946. Mullinkosken silta on jännitetty belgialaisen in kehittämällä ja patentoimalla menetelmällä. Sillassa on kuusi kapeaa palkkia, joiden jännemitta on 19 metriä. Kaapelit ovat nelikulmaisissa suojaputkissa. Siltaan syntyi vaurio, kun putkia injektoitiin jännittämisen jälkeen. Mullinsillan suunnitelmat ovat ruotsalaista alkuperää.


title: Mullinkosken silta

text: Teknisesti ja taloudellisesti Mullinkosken silta ei edistänyt uuden menetelmän laajempaa käyttöön ottoa, mutta silta on hyväkuntoinen. Se otettiin museosillaksi vuonna 1982. Silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa "museosillat".


title: Fan-Pix

text: Fan-Pix on ruotsalaisen The Boppers -yhtyeen studioalbumi vuodelta 1980. Levy-yhtiö on Sound of Scandinavia (SOS Recording) ja tuottaja Bosse Waldersten. Albumin kappaleista noin puolet on yhtyeen omaa tuotantoa.


title: Fan-Pix

text: Äänitykset on tehty Park- ja Music Mill -studioilla 1980. Kappale "Do You Love Me" on liveäänitys. Äänittäjät ovat Waldersten, Acke Gaardebaeck ja Kent Larsson.


title: Fan-Pix

text: Kansitaiteen on toteuttanut Ermalm's Egenart ja valokuvaaja on Calle Bengtsson. Valokuvien värikäsittelyn on tehnyt Donna Cronin-Bengtsson.


title: Fan-Pix

text: Suomessa LP-levyjen valmistaja ja jakelija on ollut Polarvox Oy, Arinatie 2, SF-00370 Helsinki 37. Kannen on valmistanut Kirjapaino E. Kuronen.The Boppers:


title: Fan-Pix

text: sekä:


title: Fan-Pix

text: The Boppersin managerina on toiminut Michel Jezewski.


title: Fan-Pix

text: Albumi on arvosteltu Blues News -lehdessä. Sen mukaan The Boppers on esiintynyt Suomessa ja ollut suosittu vuoden 1977 tienoilla, kun 1950-luvun musiikin (lähinnä rockabillyn) elvytys maassa oli vasta alkamassa. Arvion mukaan yhtye on kehittynyt paljon sitten ensimmäisten levyjensä ja tätä albumia on sanottu yhdeksi ajankohtansa parhaimmista rock'n'roll-levyistä. Levy on lisäksi monipuolinen sisältäessään myös kantria ("Gotta Get You Near Me Blues") ja merseybeatia ("Do You Love Me").


title: Line-Up

text: Line-Up on Graham Bonnetin albumi vuodelta 1981.


title: Grasshopper (albumi)

text: Grasshopper on seitsemäs J. J. Calen studioalbumi vuodelta 1982.


title: Grasshopper (albumi)

text: Kaikki kappaleet säveltänyt J. J. Cale ellei toisin mainita.


title: Witwatersrandin yliopisto

text: Witwatersrandin yliopisto, usein Wits, on Etelä-Afrikassa Johannesburgissa toimiva julkinen yliopisto. Yliopiston juuret ovat kaivosteollisuudessa, kuten Johannesburgin ja Witwatersrandin yleensäkin. Se on perustettu 1896 Kimberleyyn kaivosalan oppilaitoksena, ja se on Etelä-Afrikassa kolmanneksi vanhin toiminnassa oleva yliopisto. Vanhimmat ovat 1829 perustettu Kapkaupungin yliopisto ja 1866 perustettu Stellenboschin yliopisto.


title: Joel Obi

text: Joel Chukwuma Obi (s. 22. toukokuuta 1991 Lagos, Nigeria) on nigerialainen jalkapalloilija, joka edustaa Italian korkeimmalla tasolla olevaa Torinoa. Obi on pelipaikaltaan keskikenttäpelaaja.


title: Can’t Get Enough

text: Can't Get Enough on Eddy Grantin albumi vuodelta 1981.


title: Over the Fence

text:
Over the Fence on Harold Lloydin ensimmäinen ns. Harold-elokuva, joka ilmestyi valkokankaalle Yhdysvalloissa vuonna 1917.
Poiketen muista Lloydin elokuvista, tämän hän oli ohjannut itse.
Harold Lloyd oli tehnyt aikaisemmin vain Lonesome Luke-lyhytelokuvia, mutta vaihtoi tästä "Chaplin-imitaatiosta" kuitenkin pian hahmoa rillipäiseen Haroldiin. Se oli Lloydille myös taloudellisesti kannattava teko, sillä hän sai ensimmäisen Harold-elokuvan lipputuloista huomattavasti enemmän rahaa kuin aikaisemmista elokuvistaan. Huomattuaan tämän Haroldia ei enää nähty Lonesome Luke-hahmossaan.
Vaikka elokuvassa päähenkilön nimi on Ginger, hahmo on kuitenkin ulkoisesti saman näköinen kuin myöhemmissä Lloydin elokuvissa oleva Harold.
Elokuvassa näytellyt Bebe Daniels oli oikeastikkin Harold Lloydin rakkauden kohde, jota tämä myös kerran kosi. Bebe ei kuitenkaan suostunut siihen heidän välisen ikäeronsa tähden.
Harold työskentelee tavaratalossa. Rankan työpäivän jälkeen hän päättää mennä katsomaan baseball-ottelua. Hän käy hankkimassa kahdet liput kyseiseen tapahtumaan. Harold tarjoaa toista lipuista nuorelle ystävättärelleen ja rakkauden kohteelleen, Bebelle. Mutta samaan aikaan, kun hän puhuu puhelimessa Beben kanssa, Snub (eräs tavaratalon työskentelijöistä, joka myös havittelee Bebeä itselleen) hivuttaa kätensä hänen taskuunsa ja ottaa sieltä liput. Harold ja Bebe matkustavat stadionille, mutta Harold huomaakin, ettei hänellä ole lippuja ja menee ostamaan sellaiset. Pian Beben luokse hiippailee Snub, joka tarjoaa tälle lippua. He menevät katsomaan peliä. Haroldin ostettua lippunsa hän palaa paikalle, johon jätti Beben, mutta Bebe onkin poissa. Harold kävelee stadioniin. Yhtäkkiä Harold huomaa Snubin ja Beben katsomossa. Hän menee lyömään Snubia keskelle nenää, löylyttää muut pelaajat, jotka yrittävät estää häntä ja karkaa Beben kanssa paikalta.


title: Petter Mantsinen

text: Petter Mantsinen (8. elokuuta 1901 Hoilola, Korpiselkä – 1992) oli suomalainen kansanrunoilija.


title: Signe Hirvihauta-Heino

text: Signe Kustaava Hirvihauta-Heino (s. 26. syyskuuta 1901 Luopioinen) oli suomalainen runoilija.


title: Uudenseelanninjuutalaiset

text: Uudenseelanninjuutalaiset ovat Uudessa-Seelannissa asuvia juutalaisia. Vuoden 2006 väestönlaskennan mukaan maassa asui 6 858 henkilöä, jotka ilmoittivat uskonnokseen juutalaisuuden, mutta vain 1 599 henkilöä, jotka ilmoittivat etniseksi taustakseen juutalaisen, israelilaisen tai heprealaisen.


title: Uudenseelanninjuutalaiset

text: Juutalaisia alkoi tulla pienissä määrin Uuteen-Seelantiin samaan aikaan eurooppalaissiirtolaisten kanssa 1800-luvun alkupuolella. Englannista tulleet juutalaiskauppiaat John Montefiore, Joel Polack ja David Nathan olivat aktiivisia Pohjoissaarella jo 1830-luvulla. Juutalaisia oli myös ensimmäisten Wellingtonin alueen siirtolaisten mukana 1843. Juutalaisia tuli enemmän kultakuumeen aikana 1860-luvulla. Tuolloin heitä tuli Englannin lisäksi myös Saksasta ja Puolasta. Venäjältä ja Puolasta heitä tuli myös pakoon vuoden 1881 vainoja. Suurin osa tuli kuitenkin edelleen Britanniasta tai Australian kautta. Juutalaiset sopeutuivat elämään Uudessa-Seelannissa melko hyvin. Toisin kuin esimerkiksi tuon ajan Britanniassa, juutalaisia ei juuri syrjitty. 1800-luvun aikana perustettiin useita synagogia esimerkiksi Dunediniin, Christchurchiin, Wellingtoniin ja Aucklandiin.


title: Uudenseelanninjuutalaiset

text: 1900-luvulla juutalaisia alkoi tulla suuremmassa mittakaavassa muualtakin kuin Britanniasta. Heitä pakeni esimerkiksi natsi-Saksasta ennen toisen maailmansodan alkua. Sodan jälkeen heitä pakeni myös esimerkiksi Unkarista epäonnistuneen Unkarin kansannousun jälkeen. 1980- ja 1990-lukujen aikana juutalaisia tuli etenkin Neuvostoliiton alueelta. Vielä hiljattaisempia muuttajia ovat Israelista ja Etelä-Afrikasta tulleet juutalaiset. Juutalaisten määrää on toisaalta vähentänyt heidän muuttonsa Israeliin, Britanniaan ja Australiaan.


title: Uudenseelanninjuutalaiset

text: Uudessa-Seelannissa toimii useita eri alojen juutalaisia seuroja sekä juutalaisia kouluja ja päiväkoteja. Juutalaiset julkaisevat myös omaa lehteään nimeltä "The New Zealand Jewish Chronicle". Juutalaisyhteisön päämiehenä toimii virallisesti Kansainyhteisön päärabbi. Pääosa maan rabeista palkataan ulkomailta. Uudenseelanninjuutalaiset ovat ottaneet osaa myös siionistiseen liikkeeseen. Yhteisö on muun muassa kerännyt rahaa Israelissa tehtyihin ympäristöhankkeisiin.


title: Václav Pilař

text: Václav Pilař (s. 13. lokakuuta 1988 Chlumec nad Cidlinou, Tšekkoslovakia) on tšekkiläinen jalkapalloilija, pelipaikaltaan laitalinkki. Hän edustaa Saksan Bundesliigan VfL Wolfsburgia.


title: Daniel Kolář

text: Daniel Kolář (s. 27. lokakuuta 1985 Praha, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän edustaa Tšekin Gambrinus ligan FC Viktoria Plzeňia.


title: Lemonade

text: Lemonade on Alexandra Stanin single, joka julkaistiin kesällä 2012. Kappaleesta on myös julkaistu virallinen musiikkivideo.


title: Vladimír Darida

text: Vladimír Darida (s. 8. elokuuta 1990 Solokov, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän on kotimaansa seurojen lisäksi edustanut saksalaisia Freiburgia ja Hertha Berliniä.


title: Vladimír Darida

text: Darida on pelannut Tšekin maajoukkueessa vuodesta 2012 alkaen 52 ottelua ja tehnyt niissä neljä maalia.


title: Jan Laštůvka

text: Jan Laštůvka (s. 7. heinäkuuta 1982 Havířov, Tšekkoslovakia) on tšekkiläinen jalkapalloilija, pelipaikaltaan maalivahti. Hän edustaa Ukrainan valioliigan FK Dnipro Dnipropetrovskia.


title: Theodor Gebre Selassie

text: Theodor Gebre Selassie (s. 24. joulukuuta 1986 Třebíč, Tšekkoslovakia) on tšekkiläinen jalkapalloilija, pelipaikaltaan puolustaja. Hän edusti Tšekin Gambrinus ligan FC Slovan Liberecia. Hänen nykyinen seuransa on Saksan Bundesliigan Werder Bremen. Selassie kuului Tšekin joukkueeseen kesän 2012 EM-kilpailuissa. Hän on pelannut kaikkiaan 47 maaottelua ja tehnyt niissä kaksi maalia.


title: Milan Petržela

text: Milan Petržela (s. 19. kesäkuuta 1983 Praha, Tšekkoslovakia) on tšekkiläinen jalkapalloilija, pelipaikaltaan laitalinkki. Hän edustaa Tšekin Gambrinus ligan FC Viktoria Plzeňia.


title: František Rajtoral

text:
František Rajtoral (12. maaliskuuta 1986 Příbram, Tšekkoslovakia – 23. huhtikuuta 2017 Gaziantep, Turkki) oli tšekkiläinen jalkapalloilija, pelipaikaltaan puolustaja. Hän edusti viimeksi turkkilaista Gaziantepsporia.
Turkin viranomaisten mukaan Rajtoralin kuolinsyy oli itsemurha.


title: David Limberský

text: David Limberský (s. 6. lokakuuta 1983 Plzeň, Tšekkoslovakia) on tšekkiläinen jalkapalloilija, pelipaikaltaan puolustaja. Hän on edustanut muun muassa Tšekin Gambrinus ligassa FC Viktoria Plzeňia ja Sparta Prahaa. Hän on pelannut Tšekin maajoukkueessa vuodesta 2009 alkaen 40 ottelua ja tehnyt niissä yhden maalin.


title: Jaroslav Drobný (jalkapalloilija)

text: Jaroslav Drobný (s. 18. lokakuuta 1979 Počátky, Tšekkoslovakia) on tšekkiläinen jalkapalloilija, pelipaikaltaan maalivahti. Hän edustaa Saksan Bundesliigan Werder Bremeniä.


title: 5*

text: 5* (luetaan ”five star”) on brittiläinen televisiokanava, jonka omistaa Viacom International Media Networks. Kanava aloitti nimellä Five Life, mutta vuonna 2008 nimeksi vaihdettiin Fiver ja vuonna 2011 otettiin käyttöön nykyinen nimi 5*. Kanavan rinnakkaiskanavia ovat Channel 5 ja 5USA.


title: Jan Rezek

text: Jan Rezek (s. 5. toukokuuta 1982 Teplice, Tšekkoslovakia) on tšekkiläinen jalkapalloilija, pelipaikaltaan hyökkäävä keskikenttäpelaaja. Hän edustaa Kyproksen jalkapalloliigan Anorthosis Famagustaa.


title: Marek Suchý

text: Marek Suchý (s. 29. maaliskuuta 1988 Praha, Tšekkoslovakia) on tšekkiläinen jalkapalloilija, pelipaikaltaan keskuspuolustaja. Hän edustaa Venäjän jalkapalloliigan Spartak Moskovaa.


title: Igor Denisov

text:
Igor Denisov (s. 17. toukokuuta 1984 Leningrad, Venäjän SFNT, Neuvostoliitto) on venäläinen jalkapalloilija, pelipaikaltaan keskikenttäpelaaja. Hän edustaa Venäjän jalkapalloliigan Moskovan Dynamoa.
Venäjän maajoukkueessa Denisov on pelannut 40 ottelua ja hän kuului Venäjän joukkueeseen EM-kilpailuissa 2012.


title: Kidevioletti

text: Kidevioletti eli kristallivioletti tai metyylivioletti 10B (CHNCl) on yksi triaryylimetaaneihin kuuluvista metyyliviolettiväriaineista. Sitä käytetään muun muassa musteissa ja biokemiallisissa tutkimuksissa. Kidevioletti on kiinteänä violetin ja pronssinvärinen. Veteen liuenneena se on voimakkaan violetti. Kideviolettia valmistettiin ensimmäisen kerran vuonna 1883.


title: Kidevioletti

text: Kiinteänä kidevioletti on violetteja tai pronssinvärisiä kiteitä. Yhdiste liukenee veteen, ja sen vesiliuos on väriltään voimakkaan violetti. Sen absorptiomaksimi on aallonpituudella 579 nm. Yhdiste on pH-indikaattori. pH-arvon laskiessa protonoituu ensin yksi kidevioletin tertiäärisistä aminoryhmistä ja yhdisteen väri muuttuu vihreäksi. Happamuuden vielä kasvaessa protonoituu myös toinen tertiäärinen aminoryhmä ja liuos muuttuu keltaiseksi.


title: Kidevioletti

text: Ensimmäisen kerran kideviolettia valmistivat 1883 Heinrich Caro ja Alfred Kern, jotka valmistivat sitä N,N-dimetyylianiliinin ja fosgeenin välisellä reaktiolla. Ensimmäisessä vaiheessa reaktiossa muodostuu niin kutsuttu Michlerin ketoni, joka reagoi dimetyylianiliiniylimäärän kanssa muodostaen kideviolettia. Nykyisin käytetään myös toista menetelmää, jossa dimetyylianiliini kondensoituu formaldehydin kanssa jääetikan toimiessa liuottimena. Näin muodostuu väritön leukokidevioletti, joka hapetetaan kidevioletiksi. Aikaisemmin hapettimena käytettiin kromaatteja tai lyijydioksidia, mutta niiden myrkyllisyyden vuoksi hapettimena käytetään nykyisin mangaanidioksidia.


title: Kidevioletti

text: Kideviolettia käytetään muun muassa musteiden valmistukseen ja paperin värjäykseen. Sitä on käytetty myös kirjoituskoneiden värinauhoissa. Sillä on myös antibakteerisia ominaisuuksia. Biokemiassa kideviolettia käytetään gramvärjäyksessä. Se värjää grampositiiviset bakteerit violeteiksi, mutta ei gramnegatiivisia bakteereita.


title: Kidevioletti

text: Kidevioletti on myrkyllistä ja nieltynä aiheuttaa huonovointisuutta, vatsakipua, nenäverenvuotoa ja kosketusherkkyyttä. Sen on eläinkokeissa todettu olevan myös mutageeninen ja karsinogeeninen.


title: 5USA

text: 5USA on brittiläinen televisiokanava, joka perustettiin 16. lokakuuta 2006 nimellä Five US. Vuonna 2009 kanavan nimi vaihdettiin muotoon Five USA ja vuonna 2011 nykyiseen muotoonsa. 5USA näyttää yhdysvaltalaisia televisio-ohjelmia kello 16.00-01.00. Kanavan rinnakkaiskanavia ovat Channel 5 ja 5*.


title: Roman Šaronov

text: Roman Šaronov (s. 8. syyskuuta 1976 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan laitapuolustaja. Hän edusti suurimman osan aikaa urastaan Venäjän jalkapalloliigan Rubin Kazania.


title: Roman Šaronov

text: EM-kilpailuissa 2004 Šaronov pelasi kaksi ottelua. Venäjän toiseen alkulohko-otteluun hän ei päässyt, koska sai ensimmäisessä ottelussa kahden varoituksen seurauksena ulosajon ja siten yhden ottelun pelikiellon.


title: Denis Glušakov

text: Denis Glušakov (s. 27. tammikuuta 1987 Millerovo, Venäjän SFNT, Neuvostoliitto) on venäläinen jalkapalloilija, pelipaikaltaan keskikenttäpelaaja. Hän edustaa Venäjän jalkapalloliigan Lokomotiv Moskovaa. Gluŝakov on kritisoinut ankarasti maansa nykyhallinnon, erityisesti presidentti Putinin, toimia.


title: Kirill Nababkin

text: Kirill Nababkin (, s. 8. syyskuuta 1986 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan laitapuolustaja. Hän edustaa Venäjän jalkapalloliigan TsSKA Moskovaa.


title: Vladimir Granat

text: Vladimir Granat (s. 22. toukokuuta 1987 Ulan-Ude, Venäjän SFNT, Neuvostoliitto) on venäläinen jalkapalloilija, pelipaikaltaan puolustaja. Hän edustaa Venäjän jalkapalloliigan Dynamo Moskovaa.


title: Aleksandr Kokorin

text:
Aleksandr Kokorin (s. 19. maaliskuuta 1991 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan hyökkääjä. Hän edustaa Venäjän jalkapalloliigan Zenitia.
Lokakuun alussa 2018
Kokorin ja Pavel Mamajev vangittiin epäiltynä kahdesta pahoinpitelystä.


title: Fernand Cormon

text: Fernand Cormon (24. joulukuuta 1845 Pariisi – 20. maaliskuuta 1924 Pariisi) oli ranskalainen akateeminen taidemaalari. Hän oli yksi aikansa ranskalaisen historiamaalauksen johtavia taiteilijoita. Mytologisia, uskonnollisia ja historiallisia aiheita maalannut Cormon oli myös muotokuvamaalari.


title: Fernand Cormon

text: Fernand piti ateljeekoulua nimeltä Atelier Cormon 1880-luvulla. Koulu pyrki antamaan valmiuksia Pariisin salonkiin pääsyyn. Cormon oli itse debytoinut salongissa 1868. Oppilaina oli muun muassa Henri de Toulouse-Lautrec, Henri Matisse ja Vincent van Gogh. Suomalaisista Atelier Cormonissa kävivät esimerkiksi Albert Gebhard ja Akseli Gallen-Kallela.


title: Fernand Cormon

text: Sittemmin Cormon onkin ollut tunnettu enemmänkin kuuluisien oppilaidensa kuin taiteensa vuoksi, vaikka pääsi myös Académie des Beaux-Artsin jäseneksi. Hän kuoli liikenneonnettomuudessa.


title: Dmitri Kombarov

text: Dmitri Vladimirovitš Kombarov (, s. 22. tammikuuta 1987 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan laitapuolustaja. Hän edustaa Venäjän jalkapalloliigan Spartak Moskovaa.


title: Anton Šunin

text: Anton Šunin (s. 27. tammikuuta 1987 Moskova, Venäjän SFNT, Neuvostoliitto) on venäläinen jalkapalloilija, pelipaikaltaan maalivahti. Hän edustaa Venäjän jalkapalloliigan Dynamo Moskovaa.


title: Andri Pjatov

text: Andri Pjatov (s. 28. kesäkuuta 1984 Kirovohrad, Ukraina) on ukrainalainen jalkapalloilija, pelipaikaltaan maalivahti. Hän edusti seuratasolla Ukrainan jalkapalloliigassa muun muassa Šah’tar Donetskia. Hän kuului Ukrainan maajoukkueeseen MM-kilpailuissa 2006 mutta ei saanut peliaikaa.


title: Oleksandr Alijev

text: Oleksandr Alijev (ukr. Олександр Олександрович Алієв, ven. Александр Александрович Алиев, s. 3. helmikuuta 1985 Habarovsk, Neuvostoliitto) on ukrainalainen jalkapalloilija, pelipaikaltaan keskikenttäpelaaja. Hän edustaa Venäjän jalkapalloliigan FK Anži Mahatškalaa.


title: Oleksandr Alijev

text: Alijev tunnetaan erinomaisista vapaapotkun laukomistaidoistaan, "Hän on paras vapaapotkujen laukoja Euroopassa" totesi silloinen Dynamo Kiovan valmentaja Juri Sjomin.


title: Marko Dević

text: Marko Dević (, , s. 27. lokakuuta 1983 Belgrad, Jugoslavia) on serbialaissyntyinen ukrainalainen jalkapalloilija, pelipaikaltaan laitalinkki. Hän edustaa Ukrainan valioliigan Šah’tar Donetskia.


title: Yhdysvaltain perustuslain 13. lisäys

text: Yhdysvaltain perustuslain 13. lisäys () on Yhdysvaltain perustuslain lisäys, joka kieltää orjuuden ja pakkotyön muuten kuin rangaistuksena rikoksista koko liittovaltion alueella. Lakiehdotus hyväksyttiin edustajainhuoneessa 8. huhtikuuta 1864, senaatissa 31. tammikuuta 1865 ja pantiin täytäntöön 6. joulukuuta 1865. Perustuslain 13. lisäys hyväksyttiin orjuutta vastustaneen Unionin lyötyä orjuutta kannattaneen Konfederaation. Lisäys oli ensimmäinen kolmesta niin kutsutusta Reconstruction Amendments -lisäyksestä.


title: Yhdysvaltain perustuslain 13. lisäys

text: Perustuslain 13. lisäyksen hyväksymisen jälkeen vanhat etelävaltiot yrittivät orjuuttaa mustia uudelleen luomalla niin kutsuttuja Black Codes -lakeja. Esimerkiksi Etelä-Carolinassa mustia vaadittiin vangitsemisen uhalla hankkimaan nopeasti työpaikka (mikä käytännössä tarkoitti erittäin matalapalkkaista työtä) ja maksamaan ylimääräisiä veroja. Black Codes -lakien kieltämistä hankaloitti ahkerasti veto-oikeuttaan käyttänyt presidentti Andrew Johnson, jonka mielestä orjuuden kieltäminen tai salliminen kuului jokaisen osavaltion itsemääräämisoikeuksiin. Orjavastainen kongressi onnistui kuitenkin lopulta estämään Black Codes -lait, kun se hyväksyi 1860- ja 1870-lukujen taitteessa kansalaisoikeuslain sekä perustuslain 14. ja 15. lisäyksen.


title: Yhdysvaltain perustuslain 13. lisäys

text: Suomennettuna:


title: Yhdysvaltain perustuslain 14. lisäys

text: Yhdysvaltain perustuslain 14. lisäys on Yhdysvaltain perustuslain lisäys, joka määrittelee Yhdysvaltain kansalaisuuden saamista. Lisäyksen mukaan kaikki Yhdysvalloissa syntyneet ihmiset ovat Yhdysvaltain kansalaisia riippumatta heidän ihonväristään. Lisäys kuuluu niin kutsuttuihin Reconstruction Amendments -lisäyksiin ja sen tarkoituksena oli kitkeä sisällissodan jälkeen vanhoissa Etelävaltioissa luotuja, mustien asemaa jälleen heikentäneitä Black Codes -lakeja. Samalla 14. lisäys mitätöi Yhdysvaltain korkeimman oikeuden ennakkotapauksen "Dred Scott vastaan Sandford" vuodelta 1857, jonka mukaan mustilla tai heidän jälkeläisillään ei ole oikeutta Yhdysvaltain kansalaisuuteen.


title: Yhdysvaltain perustuslain 14. lisäys

text: Yhdysvaltain kongressi hyväksyi lisäysehdotuksen 13. kesäkuuta 1866. Lisäyksen ratifioiminen oli kuitenkin ongelmallista, sillä Tennesseetä lukuun ottamatta kaikki Etelävaltioiden kongressit kieltäytyivät hyväksymästä lisäystä. Lopulta kongressi määräsi Reconstruction Acts-lakien nojalla etelään sotilashallitukset, jotka toimivat alueella kunnes orjuuden kieltäneet lisäykset oli hyväksytty ja osavaltioille oli tehty uudet perustuslait.


title: Yhdysvaltain perustuslain 14. lisäys

text: Suomennettuna:


title: Oleksandr Kutšer

text: Oleksandr Kutšer (s. 22. lokakuuta 1982 Kiova, Neuvostoliitto) on ukrainalainen jalkapalloilija, pelipaikaltaan puolustaja. Hän edustaa Ukrainan jalkapalloliigan Šah’tar Donetskia.


title: The People or the Gun

text:
The People or the Gun on yhdysvaltalaisen punk rock-yhtye Anti-Flagin kahdeksas studioalbumi. Se julkaistiin 9. kesäkuuta 2009. Albumi on Anti-Flagin ensimmäinen itsenäisellä SideOneDummy Records -levy-yhtiöllä. Anti-Flag markkinoi albumiaan tekemällä kaksi kiertuetta, toisen Euroopassa ja toisen Pohjois-Amerikassa.
Jotkut albumin versioista, kuten albumin Australian ensimmäinen painos ja Amazon.de:sta tilattu albumi, sisälsivät lisäksi "Which Side Are You On?" -nimisen ylimääräisen EP-levyn, joka sisältää seuraavat kappaleet:


title: Juha Kosonen

text: Juha Kullervo Kosonen (s. 31. tammikuuta 1956, Jyväskylä) on toimittaja ja paikallislehti Akaan Seudun päätoimittaja. Juha Kosonen on suorittanut Tampereen yliopiston toimittajatutkinnon ja on oppiarvoltaan sosionomi. Aikaisemmin Juha Kosonen on työskennellyt sanomalehti Lallin toimitusihteerinä ja uutispäällikkönä sekä toimittajana kotiseutulehti Pirkkalaisessa ja sanomalehti Länsi-Savossa sekä kaupunkilehti Uutisviikossa.


title: Juha Kosonen

text: Juha Kosonen on naimisissa filosofian kandidaatti, ylitarkastaja Anneli Vainosen kanssa ja pariskunnalla on kaksi tytärtä Anni ja Aino.


title: The Four Tops

text: The Four Tops on yhdysvaltalainen laulukvartetti, joka perustettiin vuonna 1953 ja on toiminnassa edelleen. Yhtyeen musiikki on edustanut vuosien varrella muun muassa soulia, doo-wopia, jazzia sekä rhythm and bluesia.


title: The Four Tops

text:
Yhtyeen alkuperäiskokoonpano toimi peräti 44 vuotta, vuodesta 1953 vuoteen 1997 saakka, kunnes yhtyeen tenori Lawrence Payton kuoli.
The Four Tops rateyourmusic.com-sivustolla


title: Vain sun rakkaus

text: Vain sun rakkaus on suomalaisen laulaja-lauluntekijä Jukka Takalon kappale vuodelta 2012. Se on kymmenes raita Takalon kolmannella studioalbumilla "Kahden hengen disko", ja se julkaistiin singlenä 17. huhtikuuta 2012.


title: Valter Carrijo

text: Valter Carrijo (s. 22. tammikuuta 1934 Uberlândia) on brasilialainen roomalaiskatolinen piispa. Hänestä tuli salvatoriaani 2. helmikuuta 1954, ja hän sai pappisvihkimyksensä 8. joulukuuta 1961. Hänet nimitettiin Brejon koadjuuttoripiispaksi 18. tammikuuta 1989, ja piispaksi vihkiminen seurasi 15. huhtikuuta. Pääkonsekraattorina toimi Paulo Eduardo Andrade Ponte, jota avustivat Mário Teixeira Gurgel ja Roberto Pinarello de Almeida.


title: Valter Carrijo

text: 25. syyskuuta 1991 Carrijosta tuli Brejon piispa, jona hän toimi, kunnes jäi eläkkeelle 5. toukokuuta 2010.


title: Daniel Tomasella

text: Daniel Tomasella (18. heinäkuuta 1923 – 20. syyskuuta 2003) oli brasilialainen roomalaiskatolinen piispa. Hänet vihittiin kapusiinien papiksi 22. kesäkuuta 1947 ja nimitettiin Marílian hiippakunnan vihkipiispaksi sekä Martiranon titulaaripiispaksi 6. syyskuuta 1969. Piispaksi vihkiminen seurasi 8. joulukuuta. Pääkonsekraattorina toimi Umberto Mozzoni, jota avustivat Hugo Bressane de Araújo ja Jorge Scarso.


title: Daniel Tomasella

text: Tomasella sai 14. tammikuuta 1975 nimityksen Marílian koadjuuttoripiispaksi, ja 23. huhtikuuta 1975 hänestä tuli sen piispa. Hän erosi tehtävistään hiippakunnan johdossa 9. joulukuuta 1992.


title: Jussi Asu

text: Jussi Erkki Asu (s. 13. marraskuuta 1953) on suomalainen laulaja, säveltäjä ja sanoittaja, lehtikuvaaja ja toimittaja, jonka tunnettu kappale on ”Kirjeen sulle kirjootan”. Asulle myönnettiin mestarikansanlaulajan arvonimi Kaustisella 2017.


title: Jussi Asu

text: ”Kirjeen sulle kirjootan” voitti ylivoimaisesti Ilmajoella vuonna 1980 ensi kertaa järjestetyn Yle TV2 -kanavan laulelmakilpailun, jossa sen esitti kurikkalainen Eero Piirto.


title: Dirén piiri

text: Dirén piiri () on paikallishallintoalue Timbuktun alueella Malissa. Sen hallinnollinen keskus on Diré. Piirin pinta-ala on 1 750 neliökilometriä. Asukkaita on 109 700 henkeä (vuonna 2009, väestönlaskenta).


title: Dirén piiri

text: Dirén piiri muodostaa 0,35 % Timbuktun alueen pinta-alasta ja on siten pinta-alaltaan alueen piireistä pienin. Se rajoittuu pohjoisessa Timbuktun, idässä Gourma-Rharousin, etelässä Niafunkén ja lännessä Goundamin piireihin.


title: Dirén piiri

text: Piiri sijaitsee Nigerin sisämaasuiston pohjoisosassa. Se on pinnanmuodostukseltaan etupäässä Nigerjoen tulvatasankoa. Paikoitellen on matalia savikumpuja ja hiekkadyynejä. Vesistöjä ovat Niger ja sen sivuhaarat. Lisäksi hyödynnetään Goundamin piirissä sijaitsevaa Fatijärveä.


title: Dirén piiri

text: Seutu kuuluu Sahelin vyöhykkeeseen. Harmattan-tuulen leimaama kuiva vuodenaika kestää lokakuusta kesäkuuhun ja jakautuu viileään ja kuumaan kauteen. Epäsäännölliset sateet tulevat heinä-syyskuussa. Vuotuinen sademäärä on 200–250 millimetriä. Kasvillisuus on heinä- ja pensasaroa.


title: Dirén piiri

text: Goundamin piiristä vuonna 1961 erotettuun piiriin kuuluu Dirén kaupunkikunta ja 12 maalaiskuntaa: Arham, Binga, Bourem Sidi Amar, Dangha, Garbakoïra, Haïbongo, Kirchamba, Kondi, Sareyamou, Tienkour, Tindirma ja Tinguereguif. Kaupunginosia, kyliä ja nomadiryhmiä on 112.


title: Dirén piiri

text: Piirissä asuu 16,3 % Timbuktun alueen väestöstä. Asukastiheys on alueen suurin. Kaupunkiväestön osuus on 18,5 %. Asukkaat ovat etupäässä songhaita, fulbeja, tuaregeja ja bozoja. Vallitseva uskonto on islam.


title: Dirén piiri

text: Diréstä on maantieyhteydet Goundamiin ja Niafunkéen. Nigerjoki on tärkeä liikenneväylä.


title: Dirén piiri

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, vehnä, hirssi, durra, lehmänpapu, maapähkinä, kumina ja vihannekset. Lisäksi harjoitetaan käsityöammatteja ja kaupankäyntiä.


title: Dirén piiri

text: Piirissä toimii ala- ja yläkoulujen lisäksi lukio, normaalikoulu ja ammattikoulu. Terveyspalvelut käsittävä piirin poliklinikan ja 16 terveyskeskusta (vuonna 2011). Kulttuurilaitoksia ovat kirjasto ja kulttuuritalo. Diréssä on vesijohto- ja sähköverkot.


title: Dirén piiri

text: Mahdollisena matkailukohteena mainitaan Tindirman historiallinen kylä ja sen juutalainen hautausmaa. Diréssä on pieni hotelli.


title: Diré

text: Diré on kaupunki ja Dirén piirin hallinnollinen keskus Malin Timbuktun alueella. Se sijaitsee Nigerjoen varrella 120 kilometriä Timbuktusta lounaaseen. Kaupungissa on 22 400 asukasta (vuonna 2009).


title: Diré

text: Dirén kaupunkikunnan pinta-ala on 975 neliökilometriä. Se rajoittuu pohjoisessa Arhamin, idässä Tienkourin ja etelässä Tindirman kuntiin sekä lännessä Goundamin piiriin. Seutu kuuluu Sahelin vyöhykkeeseen.


title: Diré

text: Kuntaan kuuluu seitsemän kaupunginosaa ja kolme kylää. Asukkaat ovat etupäässä songhaita. Lisäksi on bozoja, belloja, fulbeja ja tuaregeja.


title: Diré

text: Seudun pääelinkeinot ovat maanviljely ja karjanhoito. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, kaupankäyntiä ja käsityöammatteja. Kunnassa on seitsemän ala- ja kaksi yläkoulua sekä terveyskeskus.


title: J. E. Huttunen

text: Juho Emil Huttunen (25. toukokuuta 1901 Rovaniemi – 1980 Helsinki) oli suomalainen sirkustaiteilija, hammasatleetti, lauluntekijä, keksijä ja kirjailija.


title: J. E. Huttunen

text: Huttunen oli lähtöisin Rovaniemeltä taloudellisesti vaatimattomista olosuhteista. Hänen vanhempansa olivat Nurmeksesta muuttanut metsätyömies Olli Huttunen ja hänen rovaniemeläissyntyinen vaimonsa Ida Margareta Oikarainen. Vaikka Huttunen oli nuoruudessaan mukana paikallisen työväenyhdistyksen urheiluseurassa, osallistui hän Suomen sisällissotaan valkoisten puolella kuuluen muun muassa Petsamon valloitusta yrittäneeseen Thorsten Renvallin johtamaan retkikuntaan.


title: J. E. Huttunen

text: Ensimmäiset akrobaattinumeronsa Huttunen antoi 15-vuotiaana Rovaniemen markkinoilla. Hän kiersi ensin pohjois-suomalaisilla metsätyömailla ja kansanjuhlissa esittämässä akrobatiaa ja laulamassa kupletteja. Varsinaisen sirkusuransa Huttunen aloitti vuonna 1925 kuuluen eri sirkuksiin. Huttunen oli kuuluisa varsinkin hammastempuistaan: hän saattoi vetää autoa hampaillaan tai tanssia musiikin tahdissa pitäen samalla suussaan parimetriä pitkää tankoa, jonka päässä lapsi istui polkupyörän istumatelineessä. Huttunen esitti myös itse sanoittamiaan lauluja ja kirjoitti runoja. Erityisen mielellään Huttunen esiintyi Kanadassa ja Yhdysvalloissa, jonne hänen perheenjäseniään, muun muassa kaksi hänen sisartaan, oli muuttanut. Huttunen itse oli poikamies.


title: J. E. Huttunen

text: Huttusen keksintöihin kuuluivat jarrut suksiin ja laivoihin, perheenemäntiä varten kehitetty harja jossa oli varressa vesisäiliö, torimyyjille tarkoitetut tyhjiöpohjilla varustetut kengät sekä myös maan vetovoiman ja avaruussähkön voimalla toiminut ”ikiliikkuja”.


title: J. E. Huttunen

text: Kirjailija Pentti Haanpää muokkasi vuonna 1946 ilmestyneen romaanin "Sirkussankari" Huttusen omaelämäkerrallisen käsikirjoituksen pohjalta. He sopivat, että Huttunen saisi vain kymmenesosan tekijänpalkkiosta ja Haanpää loput. Huttunen vaati myöhemmin turhaan oman osuutensa suurentamista, koska kertoi suostuneensa sopimukseen humalassa.


title: Andy Milonakis

text: Andrew Michael "Andy" Milonakis (s. 30. tammikuuta 1976 Katonah, New York) on yhdysvaltalainen näyttelijä, jolla on kreikkalaiset sukujuuret. Milonakiksella on synnynnäinen oireyhtymä, joka vaikuttaa hänen ulkonäköönsä ja ääneensä.


title: Enrollment Act

text: Enrollment Act (tunnetaan myös nimillä Civil War Military Draft Act ja Conscription Act of 1863) oli sisällissodan runtelemassa Yhdysvaltain Unionissa vuonna 1863 hyväksytty laki, jolla pyrittiin saamaan lisää sotilaita armeijan palvelukseen. Lain taustalla oli vapaaehtoisten sotilaiden vähentyminen sisällissodan pitkittyessä. Enrollment Act velvoitti kaikkia Unionin alueella asuvia terveitä 20-45-vuotiaita miehiä sekä kansalaisuushakemuksen jättäneitä maahanmuuttajia ilmoittautumaan armeijan palvelukseen. Palvelukseen määrättävät miehet valittiin arvonnoilla. Koska afroamerikkalaisilla ei vielä tuolloin ollut Yhdysvaltain kansalaisuutta, oli heidät vapautettu palveluksesta. Lakiehdotus hyväksyttiin Yhdysvaltain kongressissa 3. maaliskuuta 1863 ja samalla se korvasi vuoden 1862 miliisilain.


title: Enrollment Act

text: Enrollment Actiin kuului mahdollisuus välttää asepalvelus, mikäli henkilö maksoi liittovaltiolle 300 dollaria (vertailun vuoksi mainittakoot, että tavallisen työväenluokkaisen miehen vuositulot olivat usein alle 500 dollaria) tai sai hankittua itselleen sijaisen asepalvelukseen. Tämä aiheutti suurta ärtymystä kansassa ja lakia pilkattiinkin yleisellä hokemalla "rich man's war, poor man's fight" (). Vaikka varakkaat miehet pystyivätkin halutessaan välttämään sotilaspalveluksen, oli pohjoisvaltioiden armeijassa kuitenkin likimain yhtä paljon varakkaita miehiä kuin pohjoisvaltioiden väestössä keskimäärin. Ostetun vapautuksen lisäksi mustien vapauttaminen palveluksesta aiheutti paikoittain vihanpurkauksia alueen mustaa väestöä kohtaan. Suurin ja tunnetuin Enrollment Actin aiheuttamista levottomuuksista oli New Yorkin kutsuntamellakka, joissa satoja ihmisiä kuoli valkoisten työläisten, mustien ja liittovaltion joukkojen välisissä yhteenotoissa neljän päivän aikana.


title: Enrollment Act

text: Etelävaltioissa oltiin jo ennen Enrollment Actia hyväksytty hyvin samankaltainen laki, joka velvoitti nuoria miehiä värväytymään armeijaan. Myös Etelävaltioissa mies pystyi kuitenkin ostamaan itselleen vapautuksen asepalveluksesta, minkä lisäksi suurten orjaplantaasien omistajat oli automaattisesti vapautettu palveluksesta. Nämä erioikeudet herättivät Etelävaltioiden talonpojissa samanlaista ärtymystä kuin Enrollment Act Pohjoisvaltioissa.


title: Oulun Voimisteluseura

text: Oulun Voimisteluseura ry (OVOS), aiemmin Naisvoimisteluseura Oulun Kisa-Siskot ry (OKS), on 4.4.1930 perustettu Suomen Voimisteluliiton jäsenseura, joka tarjoaa liikuntamahdollisuuksia niin lapsille, nuorille kuin aikuisillekin.


title: Oulun Voimisteluseura

text: Oulun Voimisteluseura on Olympiakomitean Sinettiseura ja Voimisteluliiton Priima-laatuseura.


title: Oulun Voimisteluseura

text: Oulun Voimisteluseura tarjoaa viikoittain ohjattuja tunteja eri ikäisille ja eri lajien harrastajille. Perheille on tarjolla perheliikuntaa, alle kouluikäisille erilaisia tunteja, nuorille tanssillisen voimistelun ja tanssin tunteja ja aikuisille niin esiintyviä kuin kuntoliikunnan ryhmiäkin.


title: Oulun Voimisteluseura

text: Oulun Voimisteluseura järjestää vuosittain teeman ympärille kootun kevätnäytöksen ja osallistuu lisäksi Voimisteluliiton järjestämiin kilpailuihin ja tapahtumiin. Lasten Jumppakoulu-ryhmät osallistuvat Voimisteluliiton järjestämiin Asema-tapahtumiin ja nuorten ja aikuisten ryhmät esiintyvät ja kilpailevat Voimisteluliiton järjestämissä alueellisissa ja valtakunnallisissa Show-tapahtumissa.


title: Oulun Voimisteluseura

text: Oulun Kisa-Siskot Uskollisuuden Kilta on perustettu 3.4.1973. Killan jäseneksi voi liittyä 25 vuotta täyttänyt henkilö, joka on kuulunut viisi vuotta Voimisteluliiton jäsenseuraan.


title: Viinikellari

text: Viinikellari on maan alle rakennettu tila, johon varastoidaan viiniä yleensä pulloissa tai tynnyreissä.


title: Viinikellari

text: Kellarissa viini saa olla valolta ja lämpötilan vaihteluilta suojassa. Viinikellarin lämpötilaksi sopii 6–20 celsiusastetta ja ilmankosteudeksi 60–85 prosenttia. Ihanteellisena viinikellarin lämpötilana pidetään 13:a astetta. Liian lämpimässä tai liian kylmässä säilytyksessä viinissä tapahtuu makua huonontavia kemiallisia muutoksia. Liian kosteassa pullon korkki homehtuu, ja liian kuivassa korkki halkeilee ja viini haihtuu ilmaan. Jotta korkki ei kuivuisi, viini tulee säilyttää vaaka-asennossa, ellei sitä varastoida vain lyhyitä aikoja.


title: Viinikellari

text: Kellarit ovat alun perin olleet viileämpiä kuin talojen maanpäälliset huoneet ja siksi soveltuneet niitä paremmin viinin pitkäaikaiseen varastointiin. Nykyisin keskuslämmityslaitteet ja lämminvesijohdot aiheuttavat usein sen, että kellariin täytyy asentaa ilmastointijärjestelmä viinin varastointia varten. Viini ei kestä tärinää, joten viinikellaria ei tule perustaa lähelle raskaasti liikennöityä tietä eikä tärisevien lämmityslaitteiden läheisyyteen.


title: Viinikellari

text: Jos talossa ei ole mahdollisuutta viinikellariin, pieneen kellarikomeroon voi asentaa ilmastoidun kylmiön, tai asuntoon voi hankkia viinikaapin. Viinikellarissa voi olla myös sylkyallas viinin tarkistamista varten ennen tarjoilua.


title: Anthony DiNozzo

text: Anthony "Tony" DiNozzo, Jr. on fiktiivinen henkilö ja yksi keskeisimmistä protagonisteista rikosdraamasarjassa "NCIS Rikostutkijat". Hahmoa esittää Michael Weatherly.


title: Anthony DiNozzo

text: Tony on lähtöisin varakkaasta amerikanitalialaisesta perheestä, ja hän on viettänyt nuoruutensa Long Islandilla, New Yorkissa. Hän on perheensä ainoa lapsi, mutta hänet on poistettu hänen perheensä perintölistalta. Anthonyn äiti, jonka etunimi ei ole tiedossa, menehtyi hänen ollessaan kahdeksanvuotias. Tonyn isä, Anthony DiNozzo Sr., on Yhdysvaltain sisällissodan historialliseen elävöittämiseen osallistunut liikemies. Pienenä Tony joutui kantamaan ulostesankoa sisällisodan elävöittämistapahtuman yhteydessä, minkä takia hän vihaa kaikkea sisällissotaan liittyvää. Huolimatta huonoista väleistä isänsä kanssa, Tony omaa samoja piirteitä kuin hän: molemmat ovat kovia flirttailijoita ja lainaavat usein tunnettujen elokuvien vuorosanoja tai viittaavat niihin puhuessaan.


title: Agustinus Agus

text: Agustinus Agus (s. 22. lokakuuta 1949) on indonesialainen roomalaiskatolinen piispa. Hänet vihittiin papiksi 6. kesäkuuta 1977 ja nimitettiin Sintangin hiippakunnan johtoon 29. lokakuuta 1999. Piispaksi vihkiminen seurasi 6. helmikuuta 2000. Pääkonsekraattorina toimi Julius Riyadi Darmaatmadja, jota avustivat Renzo Fratini ja Hieronymus Herculanus Bumbun.


title: Vuoden 1850 kompromissi

text: Vuoden 1850 kompromissi () käsittää viisi Yhdysvalloissa syyskuussa 1850 hyväksyttyä lakiehdotusta. Lakiehdotukset määrittelivät orjuuden asemaa Yhdysvaltain uudessa länsiosassa. Kompromissia edelsi neljän vuoden mittainen neuvottelu orjuutta kannattaneen etelän ja sitä vastustaneen pohjoisen välillä. Lopulta tammikuussa 1850 senaattori Henry Clay esitteli kompromissiehdotuksensa. Kompromissi ratkaisi orjuuskiistan kärjistymisen sisällissodaksi neljän vuoden ajaksi.


title: Vuoden 1850 kompromissi

text: Kompromissin viiden lakiehdotuksen sisältö lyhyesti:


title: Datsik

text: Troy David Beetles (s. 9. kesäkuuta 1988 Kelowna, Brittiläinen Kolumbia, Kanada), tunnetaan paremmin nimellä Datsik, on kanadalainen dubstep-tuottaja ja DJ. Datsik työskentelee usein Excisionin ja Downlinkin kanssa, jotka ovat myös dubstep-tuottajia. Datsik julkaisi ensimmäisen julkaisunsa keväällä 2009. Datsik on luultavasti tunnetuin dubstep-artisti Skrillexin jälkeen.


title: Datsik

text: Troy Beetles syntyi Kelownassa, Brittiläisessä Kolumbiassa, Kanadassa 9. päivä kesäkuuta 1988. Hän aloitti dubstepin tuottamisen nähdessään kanadalaisen Excisionin (Jeff Abel) esiintymässä Shambhala elektronisessa musiikkifestivaalissa vuonna 2008. Pian kaksikko alkoi yhdessä tuottamaan musiikkia ja heillä oli muutamia julkaisuja vuosina 2009 ja 2010. Datsik aloitti esiintymisen kansainvälisesti ja jatkoi musiikin tuottamista Kanadassa.


title: Datsik

text: Vuonna 2009 Datsikilla oli jo useampi julkaisu Beatport-sivustolla. Hän oli remixannut mm. The Crystal Methodin, Noisian, Wu-Tang Clanin ja Diplon kappaleita ja hän on esiintynyt mm. Steve Aokin, Ruskon, Bassnectarin, Skreamin, DJ Crazen ja Neron kanssa.


title: Datsik

text: Datsik mainitsee, että hänellä on monta musiikillista inspiraatiota. Kuten esimerkiksi Wu-Tang Clanin jäsenet RZA ja Method Man. Hän on itse kuvannut omaa musiikkiansa "synkäksi ja robottimaiseksi" yrittäessään pitää sen "funkaavana ja gangsterimaisena" ja "likaisena." Beetlesin taiteilijanimi "Datsik" oli inspiraatio hänen entisestä Xbox Live gamertagistä.


title: Datsik

text: Datsik julkaisi hänen debyyttialbuminsa Vitamin D:n 10. huhtikuuta 2012. Albumi sisältää 12 kappaletta ja mm. Excision, Downlink, Z-Trip, Infected Mushroom, Kornin laulaja Jonathan Davis, Messinian ja Snak The Ripper esiintyvät albumilla. Datsik esiintyi ensimmäistä kertaa Suomessa 15. heinäkuuta 2012 The Circuksessa, Helsingissä.


title: Can Bonomo

text: Can Bonomo (s. 16. toukokuuta 1987, Izmir, Turkki) on turkkilainen laulaja sekä radio- ja TV-juontaja . Bonomo on syntyperältään sefardijuutalainen.


title: Can Bonomo

text: Bonomo edusti Turkkia vuoden 2012 Eurovision laulukilpailussa kappaleellaan ""Love Me Back"". Hän selviytyi toisesta semifinaalista loppukilpailuun, jossa sijoittui lopulta 112 pisteellä seitsemänneksi.


title: Transformers: Fall of Cybertron

text: Transformers: Fall of Cybertron on High Moon Studiosin kehittämä ja Activisionin julkaisema kolmannen persoonan ammuntapeli. Peli julkaistiin elokuussa 2012 Microsoft Windowsille, PlayStation 3:lle ja Xbox 360:lle.


title: Transformers: Fall of Cybertron

text: Pelitapa on samanlainen kuin "". Kumpaankin kampanjaan voi valita kolme eri hahmoa, joilla pelata. Kun pelaa yhdellä niistä, kaksi seuraavat hahmoa minne tämä ikinä meneekin ja taistelevat tämän rinnalla vihollisia vastaan.Autobotit puolustavat alustaan Arkkia Decepticonien joukoilta. Taistelun aikana Optimus Prime tulee herättäneeksi kaupungin kokoisen Autobotin, Metroplexin. Mutta sitten Starscream ja Combaticonit kaappaavat Optimuksen ja vievät tämän Megatronin eteen. Metroplex pelastaa Optimuksen ja lyö Megatronin niin, että tätä luullaan kuolleeksi. Jazz ja Cliffjumper lähtevät etsimään Salamannopean Iskukoalition ("Lightning Strike Coalition Force") jäseniä (Grimlock, Slug, Sludge, Snarl ja Swoop). He huomaavat Shockwaven yrittäen avata valtavan tornin kautta avaruussiltaa ja sabotoivat tätä. Kerättyään talteen tornista löytynyttä energonia Autobotit joutuvat Combaticonien hyökkäyksen kohteeksi. Combaticonit riistäytyvät Starscremin hallinnasta ja yhdistyvät Bruticukseksi.


title: Transformers: Fall of Cybertron

text: Soundwave korjaa Megatronin, joka estää Starscreamin kruunauksen uudeksi Decepticonien johtajaksi. Megatron tekee sitten hyökkäyksen Iaconiin, jossa säilytetään Trypticonin jäännöksiä. Trypticonin pelastamisen sijaan Decepticonit vievät hänen sydämensä sota-alukseensa, "Nemesikseen". Starscream yrittää houkutella Dinoboteiksi muutetut Iskukoalition jäsenet puolelleen, mutta nämä pakenevat. Dinobotit huomaavat Shockwaven luoneen toisen avaruussillan. Metroplex uhraa itsensä siirtääkseen kaiken energoninsa Arkkiin. Matkalla pois Cybertronilta sekä Arkki että Nemesis kulkevat toistensa läheltä ja molempien alusten miehistöt kohtaavat taistelussa. Peli päättyy molempien alusten kuljettua avaruusillan läpi jättäen Cybertronin hiljaiseksi ja elottomaksi.


title: Charles Fleischer

text: Charles Fleischer (s. 27. elokuuta 1950 Washington, D.C.) on yhdysvaltalainen näyttelijä ja koomikko. Hänet tunnetaan muun muassa työstään nimihahmon ääninäyttelijänä elokuvassa "Kuka viritti ansan, Roger Rabbit?" vuodelta 1988.


title: Colin Morgan

text: Colin Morgan (s. 1. tammikuuta 1986 Armagh, Pohjois-Irlanti) on brittiläinen näyttelijä. Hänet tunnetaan parhaiten nimiroolistaan BBC:n televisiosarjassa "Merlin". Morgan on valmistunut Glasgowin Royal Conservatoire of Scotlandista vuonna 2007, minkä jälkeen hänet on nähty niin teatterilavalla kuin televisiossakin.


title: Antwerpenin olympiastadion

text: Antwerpenin olympiastadion (holl. Olympisch Stadion tai Kielstadion) sijaitsee Antwerpenissa, Belgiassa. Stadion rakennettiin vuoden 1920 kesäolympialaisia varten. Nykyisin se toimii jalkapalloseura KFC Germinal Beerschotin kotikenttänä.


title: Olympisch Stadion

text: Olympisch Stadion merkitsee hollannin kielessä olympiastadionia. Tällä nimellä tunnetaan kaksi stadionia:


title: Mekka (kauppaketju)

text: Mekka oli suomalainen kenkäkauppaketju. Mekkalla oli Suomessa yhteensä 16 myymälää, ja ne oli sijoitettu liikekeskuksiin, joihin on helppoa tulla. Suomen suurin Mekka-jättimyymälä sijaitsi Keravalla. Mekkan myymälöissä myytiin kenkien lisäksi lukuisia asusteita, kuten laukkuja, koruja ja aurinkolaseja.


title: Mekka (kauppaketju)

text: Mekka myi myymälöissään tuotteita neljältä eri tuotemerkiltä. Lokakuussa 2014 Mekka ilmoitti hakeutuvansa konkurssiin.


title: Suomen purjetaitolentomaajoukkue

text: Suomen purjetaitolentomaajoukkue on Suomen Ilmailuliiton alaisuudessa toimiva joukkue, joka edustaa Suomea taitolennon kansainvälisissä arvokilpailuissa.


title: Suomen purjetaitolentomaajoukkue

text: Purjetaitolento on Suomessa varsin nuori laji, ja ensimmäisiin MM-kisoihin osallistuttiin 2010, kun kisat järjestettiin Jämillä Suomessa. Kisojen isänä voidaan pitää Suomessa Matti Peuraa, jonka ideasta ja johdolla kisat saatiin Suomeen.


title: Suomen purjetaitolentomaajoukkue

text: Purjetaitolentoa, kuten moottoritaitolentoakin, kontrolloi kansainvälinen taitolentokomitea CIVA (Commission Internationale Voltienne Aeronautique) joka on FAI:n (Fédération Aéronautique Internationale) alajaosto.


title: Suomen purjetaitolentomaajoukkue

text:
Ensimmäisessä joukkueessa kilpailivat Advanced-luokan pilotit Toivo Huovinen (28.), Jyrki Viitasaari (26.) ja Mikko Luukkanen (18.).
Vuonna 2011 joukkue matkusti Puolan Toruniin seuraaviin kisoihin kokoonpanolla Toivo Huovinen (29.), Jyrki Viitasaari (34.) sekä Ville Sulkakoski (23.). Joukkueen johtajana toimi Hanna Räihä.
Vuonna 2012 purjetaitolennon MM-kisat järjestettiin Slovakiassa, Dubnica Nad Vahomissa. Mukana ei ollut Suomalaisia lentäjiä.


title: Suomen purjetaitolentomaajoukkue

text: Vuoden 2013 Purjetaitolennon MM-kisat järjestettii Oripäässä Suomessa ja joukkueessa lensivät Mikko Luukkanen, Jukka Pelto-aho, Sami Mäntyharju, Jyrki Viitasaari, Toivo Huovinen ja Janne Nyyssönen. Sijoitukset löytyvät www.civa-results.com


title: Suomen purjetaitolentomaajoukkue

text: 2014 purjetaitolennon MM-kisat olivat jälleen Torunissa, Puolassa. Mukana oli vain Jukka Pelto-aho, joka lensi Ilmasotakoulun Lentokerhon Acro SZD-59llä, ja sijoittui seitsemänneksi.


title: Pekka Salminen (arkkitehti)

text: Pekka Einari Salminen (s. 11. elokuuta 1937 Tampere) on suomalainen, professorin arvonimen saanut arkkitehti. Hän suoritti ensin insinöörin tutkinnon arkkitehtuurin opintosuunnalla Tampereen teknillisessä opistossa, ja jatkoi sitten opintojaan Teknillisessä korkeakoulussa, josta valmistui arkkitehdiksi vuonna 1966. Vuonna 1968 hän perusti Helsinkiin Pekka Salminen Oy -nimisen arkkitehtitoimiston, nykyisin PES-Arkkitehdit Oy, jonka hallituksen puheenjohtajana hän edelleen toimii. Vuonna 2011 PES-Arkkitehdit avasi toimiston Shanghaihin, Kiinaan.


title: Pekka Salminen (arkkitehti)

text: Pekka Salmiselle myönnettiin professorin arvonimi vuonna 1998. Suomen Arkkitehtiliiton (SAFA) puheenjohtajana hän toimi 1986–1987, Suomen Arkkitehtitoimistojen liiton (ATL) puheenjohtajana 1998–1999. Vuodesta 2000 lähtien hän on kuulunut Suomen Teknillisten tieteiden akatemiaan. Vuonna 2002 Pekka Salmiselle myönnettiin Taiteen valtionpalkinto.


title: Tanssillinen voimistelu

text: Tanssillinen voimistelu on suomalaiseen naisvoimisteluun pohjautuvaa voimisteluliikuntaa. Lajin keskeisiä elementtejä ovat keskustalähtöisyys ja virtaavuus. Tanssillisessa voimistelussa yhdistyvät liikunnan lisäksi rytmisyys, luovuus, esteettisyys ja ilmaisullisuus. Monet liikkeet pohjautuvat joukkuevoimistelun (alun perin naisvoimistelu) liikkeisiin, mutta niitä voidaan varioida.


title: Antonio Javellana Ledesma

text: Antonio Javellana Ledesma (s. 28. maaliskuuta 1943 Iloilo City) on filippiiniläinen roomalaiskatolinen arkkipiispa. Hänet vihittiin jesuiittojen papiksi 16. huhtikuuta 1973 ja nimitettiin Ipilin koadjuuttoriprelaatiksi 13. kesäkuuta 1996. Piispaksi vihkiminen seurasi 31. elokuuta. Pääkonsekraattorina toimi Gian Vincenzo Moreni, jota avustivat Jesus B. Tuquib ja Federico O. Escaler.


title: Antonio Javellana Ledesma

text: 28. kesäkuuta 1997 Ledesmasta tuli Ipilin prelaatti. 4. maaliskuuta 2006 hän sai nimityksen Cagayan de Oron arkkipiispaksi.


title: Janne Valtonen

text: Janne Valtonen (s. 2. toukokuuta 1968 Lappeenranta) on suomalainen entinen jääkiekkomaalivahti, joka toimii SM-liigajoukkue Saimaan Pallon maalivahtivalmentajana. Hän pelasi urallaan SaiPassa kolmena kautena yhteensä 85 SM-liigaottelua. Suurimman osan urastaan Valtonen torjui kuitenkin I-divisioonassa.


title: Janne Valtonen

text: Valtonen oli SaiPan oma kasvatti. Hän pelasi joukkueessa ensimmäiset miesten pelinsä 18-vuotiaana I-divisioonassa kaudella 1986–1987, jolloin Valtonen toimi SaiPan kakkosmaalivahtina Ari Timosaarelle. Kaudella 1987–1988 hän nousi Timosaaren ohi joukkueen ykkösmaalivahdiksi ja oli torjumassa SaiPaa SM-liigaan kaudeksi 1988–1989. Valtonen pelasi kauden aikana myös nuorten maaotteluita, mutta putosi viimeisimpinä alle 20-vuotiaiden lopullisesta MM-joukkueesta.


title: Janne Valtonen

text: Ensimmäisellä SM-liigakaudellaan 1988–1989 Valtonen jakoi SaiPan torjuntavastuun Harri Tammiruusun kanssa ja pelasi 24 runkosarjaottelua. Kaudella 1989–1990 hän nousi joukkueen selkeäksi ykkösmaalivahdiksi ja torjui 39 runkosarjaottelussa. Kaudella 1990–1991 Valtonen lähinnä jakoi torjuntavastuun Petteri Linnan kanssa. SaiPa kuitenkin putosi suoraan takaisin I-divisioonaan kaudeksi 1991–1992, jolloin Valtonen toimi taas joukkueen ykkösmaalivahtina. SaiPan kausi osoittautui kuitenkin pettymykseksi joukkueen sijoituttua runkosarjassa kuudenneksi.


title: Janne Valtonen

text: Kaudeksi 1992–1993 Valtonen siirtyi Jokipoikiin, jotka hän torjui I-divisioonan runkosarjan voittoon, mutta joukkue jäi kuitenkin karsintojen päätteeksi ilman sarjanousua. Valtonen palasi kaudeksi 1993–1994 SaiPaan, mutta 18-vuotias Jussi Markkanen nousi hänen ohitseen joukkueen ykkösmaalivahdiksi. Kauden 1994–1995 Valtonen pelasi Imatran Ketterässä, joka jäi I-divisionassa viimeiseksi, mutta säilytti kuitenkin sarjapaikkansa. Valtonen palasi taas kaudeksi 1995–1996 SaiPaan, mutta hän jäi joukkueen kakkosmaalivahdiksi. Hän lopetti pelaajauransa kevääseen 1996.


title: Janne Valtonen

text: Valtonen toimi vuodet 2009–2012 SaiPan A-nuorten maalivahtivalmentajana. Kausina 2008–2009 ja 2010–2011 hän valmensi myös joukkueen B-nuorten maalivahteja. Kaudeksi 2012–2013 Valtonen siirtyi kaksivuotisella sopimuksella SaiPan SM-liigajoukkueen maalivahtivalmentajaksi.


title: António Montes Moreira

text: António Montes Moreira (s. 30. huhtikuuta 1935 São Tomé do Castelo) on portugalilainen roomalaiskatolinen piispa. Hänet vihittiin fransiskaanien papiksi 13. heinäkuuta 1958 ja nimitettiin Bragança-Mirandan hiippakunnan johtoon 13. kesäkuuta 2001. Piispaksi vihkiminen seurasi 14. lokakuuta. Pääkonsekraattorina toimi José da Cruz Policarpo, jota avustivat António José Rafael ja Joaquim Gonçalves.


title: António Montes Moreira

text: Montes Moreira jäi eläkkeelle 18. heinäkuuta 2011.


title: Charlotta Jonsson

text: Charlotta Jonsson (s. 11. toukokuuta 1973) on ruotsalainen näyttelijä. Hän on opiskellut Göteborgin teatterikorkeakoulussa. Hän on esiintynyt elokuvissa ja televisiosarjoissa. Hänet valittiin Linda Wallanderin rooliin Wallander-elokuvasarjan kolmannelle tuotantokaudelle.


title: António José Rafael

text: António José Rafael (s. 11. marraskuuta 1925 Paradinha) on portugalilainen roomalaiskatolinen piispa. Hänet vihittiin papiksi 22. elokuuta 1948 ja nimitettiin Bragança e Mirandan hiippakunnan vihkipiispaksi sekä Buduan titulaaripiispaksi 2. joulukuuta 1976. Piispaksi vihkiminen seurasi 13. helmikuuta 1977. Pääkonsekraattorina toimi Angelo Felici, jota avustivat António de Castro Xavier Monteiro ja Manuel de Jesus Pereira.


title: António José Rafael

text: Rafael sai 26. helmikuuta 1979 nimityksen Bragança e Mirandan piispaksi, jona hän toimi, kunnes jäi eläkkeelle 13. kesäkuuta 2001. Hänen aikanaan hiippakunnan nimi muutettiin muotoon Bragança-Miranda.


title: Manuel Madureira Dias

text: Manuel Madureira Dias (s. 7. tammikuuta 1936 Tarouquela) on portugalilainen roomalaiskatolinen piispa. Hänet vihittiin papiksi 25. kesäkuuta 1961 ja nimitettiin Faron hiippakunnan johtoon 21. huhtikuuta 1988. Piispaksi vihkiminen seurasi 19. kesäkuuta. Pääkonsekraattorina toimi Maurílio Jorge Quintal de Gouveia, jota avustivat Ernesto Gonçalves da Costa ja Manuel Franco da Costa de Oliveira Falcão.


title: Manuel Madureira Dias

text: Madureira Dias erosi tehtävistään Faron piispana 22. huhtikuuta 2004.


title: Harrströmin kivisilta

text:
Harrstömin kivisilta (nimi vuoteen 1983 asti ) on kivinen museosilta Harrströmin kylässä Korsnäsissä. Silta on valmistunut vuonna 1898. Tyypiltään se on
palkkisilta, ja se on rakennettu graniittisista kivipaasista. Silta on kolmeaukkoinen ja ylittää Harvungån-nimisen pienen joen. Silta sijaitsee Harrströmin kalasataman ja kylän muodostamassa Museoviraston inventoimiin valtakunnallisesti merkittäviin rakennettuihin kulttuuriympäristöihin kuuluvassa kokonaisuudessa. Silta on otettu museosillaksi vuonna 1982.


title: Harrströmin kivisilta

text: Harrströmin silta on tehty niin sanottuna kylmämuurina. Suorakaiteen muotoiseksi lohkotut kivet on sovitettu toisiinsa ilman laastia. Sillassa ei näy metallihakoja tai muita kiviä sitovia tukirakenteita. Karkeatekoisen sillan rakentajiksi mainitaan Karl Åberg ja Karl Högbacka. Sillan kannen pituus on 14,6 ja kokonaispituus 26,4 metriä. Sen hyötyleveys on 4,7 metriä ja kokonaisleveys 5,7 metriä. Sillan suurin aukko on 3,7 metriä, suurin jänneväli 4 metriä ja alikulkukorkeus on 1,5 metriä.


title: Harrströmin kivisilta

text: Siltapaikka kuuluu historialliseen Pohjanmaan rantatiehen. Vanhan kivisen sillan rinnalle valmistui vuonna 1983 uusi Åback bro, jolloin vanha silta sai nykyisen nimensä ja jäi kevyen liikenteen sillaksi.


Moslavinan kansan vallankumouksen muistomerkki tai Vallankumouksen muistomerkki (Serbokroatiaksi: Spomenik revolucije naroda Moslavine) on toisen maailmansodan muistomerkki, joka sijaitsee Podgarićin kylässä Kroatiassa. Muistomerkin kohdalle on haudattu yli tuhat vainajaa, jotka kuolivat toisen maailmansodan julmuuksien takia. Vuonna 1967 valmistuneen muistomerkin suunnitteli ja veisti kuvanveistäjä Dušan Džamonja.


title: Jadwiga

text: Jadwiga (s. 1373 tai 1374 - k. 17. heinäkuuta 1399) oli Puolan hallitsija vuodesta 1384 kuolemaansa saakka vuoteen 1399. Hänen virallinen hallitsija-arvonsa oli "kuningas" "kuningattaren" sijaan, millä haluttiin korostaa hänen olevan maan hallitsija eikä pelkästään hallitsijan puoliso. Jadwiga oli Anjou-suvun jäsen ja Unkarin kuninkaan Ludvig I Suuren ja tämän puolison Bosnian Elizabethin tytär.


title: Jadwiga

text: Jadwigaa kutsutaan eri kielillä eri nimillä. Puolaksi hän on "Jadwiga", englanniksi ja saksaksi "Hedwig", liettuaksi "Jadvyga", unkariksi "Hedvig" ja latinaksi "Hedvigis".


title: Jadwiga

text: Jadwiga oli Ludvig I Suuren ja tämän puolison Bosnian Elizabethin nuorin tytär. Hän oli molempien vanhempiensa kautta Piastin dynastian jälkeläinen. Hänen isänäitinsä Kujavian Elisabeth oli Władysław I Lyhyt, joka oli yhdistänyt Puolan yhdeksi maaksi vuonna 1320.


title: Jadwiga

text: Jadwiga kasvatettiin Budan ja Visegrádin kuninkaallisissa hoveissa. Vuonna 1378 hänet kihlattiin Habsburgin hallitsijasuvun perillisen William Kohteliaan kanssa ja vietti noin vuoden Wienin keisarillisessa hovissa Itävallassa. Jadwigan isä Ludvig oli sopinut Krakovassa vuonna 1364 entisen isäpuolensa Kaarle IV:n kanssa, että heidän tulevat lapsensa menisivät naimisiin: Kaarlen poika ja tuleva keisari Sigismund Luxemburgilainen kihlautettiin Ludvigin tyttären Marian kanssa. Ludvigin alkuperäinen suunnitelma oli jättää Puolan kuningaskunta Marian hallittavaksi. Jadwigasta oli suunniteltu tulevan Itävallan kuningassuvun puoliso.


title: Jadwiga

text: Jadwiga oli hyvin koulutettu ja monikielinen: hän puhui ainakin kuutta eri kieltä, latinaa, bosniaa, unkaria, serbiaa, puolaa ja saksaa.


title: Jadwiga

text: Vuoteen 1370 asti Puolaa oli hallinnut Piastin dynastia. Suvun viimeinen kuningas Kasimir III Suuri ei jättänyt perilliseksi laillista poikaa ja piti lapsenlapsiaan sopimattomina ja liian nuorina hallitsemaan. Hän päätti seuraajansa olevan siskonsa Elizabethin poika Ludvig, Unkarin kuningas. Ludvig julistettiin kuninkaaksi, mutta Elizabethilla oli eniten käytännöllistä valtaa kuolemaansa asti vuoteen 1380.


title: Jadwiga

text: Ludvigin kuoltua vuonna 1382 hänen vanhin elossa ollut tyttärensä Maria peri Unkarin kruunun tämän bosnialaisen äitinsä holhouksessa. Kuitenkin Puolassa Pienemmän Puolan hallitseva sääty ei halunnut jatkaa valtioliittoa Unkarin kanssa eikä suostunut hyväksymään Marian sulhasta Sigismundia hallitsijana. Sigismund karkoitettiin Puolasta. He valitsivat hallitsijaksi Marian nuoremman siskon, Jadwigan. Kaksi vuotta kestäneiden neuvottelujen jälkeen Jadwigan äidin Bosnian Elizabethin, joka hallitsi tuolloin Unkaria, kanssa. Jadwiga saapui lopulta Krakovaaan ja 10-vuotiaana 16. lokakuuta 1384 (tai 1385 riippuen lähteestä) hänet kruunattiin Puolan kuninkaaksi. Hänen arvosanansa oli "Hedvig Rex Poloniæ" (kuningas), ei "Hedvig Regina Poloniæ" (kuningatar), sillä Puolan laissa ei ollut mahdollisuutta kuningattaren arvonimeen, mutta laissa ei määritelty hallitsijan sukupuolta.


title: Jadwiga

text: Pian Jadwigan kruunajaisten jälkeen uusia kosijoita ilmestyi: Masovian herttua Siemowit IV ja Liettuan suuriruhtinas Jogaila (puolaksi Jagello). Jogailan kosinta sai kannatusta Pienemmän Puolan hallitsevassa säädyssä. Vuonna 1385 Itävallan William tuli Krakovaan mennäkseen naimisiin Jadwigan kanssa, johon hän oli kihlautunut. William kuitenkin karkotettiin Puolasta. Saman vuoden elokuussa Jogaila ja Pienemmän Puolan johto allekirjoittivat Krevan linnassa sopimuksen, jolla perustettiin Krevan unioni. Siinä Jagello lupasi, että hän itse, aatelisto ja koko Liettua kääntyy katoliseen uskoon ja Liettua ja Puola liittyvät valtioliitoksi. Vastapalveluksena Jogailalle luvattiin puolisoksi Jadwiga. Helmikuun 14. päivän 1386 Jogaila kastettiin ja hän sai puolalaisen nimen. 12-vuotias Jadwiga ja 26-vuotias Jagello menivät naimisiin maaliskuussa 1386 Krakovassa. Naimisiinmenoa seurasi Jagellon kruunaus Puolan kuninkaaksi, vaikkakin todellinen valta-asema säilyi Jadwigalla.


title: Jadwiga

text: Monarkkina Jadwigalla oli mahdollisesti vain vähän todellista valtaa. Siitä huolimatta hän oli aktiivisesti mukana Puolan poliittisessa, diplomaatti- ja kulttuurielämässä. Vuonna 1387 Jadwiga johti kahta sotaretkeä, joiden tavoitteena oli liittää Puolaan Halychin provinssi, jonka se oli menettänyt Jadwigan kruunajaisten aikoihin Punaiselle Rutenialle.


title: Jadwiga

text: Suurin osa poliittisista vastuista oli Jagellon käsissä Jadwigan osallistuessa muun muassa hyväntekeväisyystyöhön. Hän tuki kirjailijoita ja taiteilijoita, ja lahjoitti suurimman osan varoistaan, mm. hänen kuninkaalliset arvomerkkinsä, hyväntekeväisyyteen kuten sairaaloiden perustamiseen. Vahvistaakseen kristinuskon asemaa Liettuan alueella, hän rahoitti 20 liettualaiselle opiskelustipendin Kaarlen yliopistoon Prahaan. Jadwigan yksi merkittävimmistä kulttuurillisista teoista oli Krakovan yliopiston restaurointi ja sen uudelleenimeäminen Jagellon yliopistoksi.


title: Jadwiga

text: 22. kesäkuuta 1399 Jadwiga synnytti tyttären Elizabeth Bonifacian. Kuukauden sisällä synnytyksestä sekä tytär että äiti kuolivat synnytyksen aiheuttamiin komplikaatioihin. Heidät molemmat haudattiin Wawelin katedraaliin. Jadwigan kuolema heikensi Jagellon valtaa Puolan kuninkaana, mutta hän sai säilytettyä kuninkuutensa kuolemaansa asti 35 vuotta.


title: Maurílio Jorge Quintal de Gouveia

text: Maurílio Jorge Quintal de Gouveia (s. 5. elokuuta 1932 Funchal) on portugalilainen roomalaiskatolinen arkkipiispa. Hänet vihittiin papiksi 4. kesäkuuta 1955 ja nimitettiin Lissabonin vihkipiispaksi sekä Sebanan titulaaripiispaksi 26. marraskuuta 1973. Piispaksi vihkiminen seurasi 13. tammikuuta 1974. Pääkonsekraattorina toimi António Ribeiro, jota avustivat Júlio Tavares Rebimbas ja Manuel Ferreira Cabral.


title: Maurílio Jorge Quintal de Gouveia

text: 21. maaliskuuta 1978 Quintal de Gouveia sai Lissabonin arkkivihkipiispan tittelin ja nimityksen Mitylenen titulaariarkkipiispaksi. 17. lokakuuta 1981 hänet nimitettiin Évoran arkkipiispaksi, jona hän toimi, kunnes jäi eläkkeelle 8. tammikuuta 2008.